title: Odluka br. 1336/97/EZ Europskog parlamenta i Vijeća od 17. lipnja 1997. o smjernicama za transeuropske telekomunikacijske mreže

text:
|

31997D1336

 L 183  11/07/1997  0012 - 0020   13  019  141  - 149   13  019  141  - 149   13  019  141  - 149   13  019  141  - 149   13  019  141  - 149   13  019  141  - 149   13  019  141  - 149   13  019  141  - 149   13  019  141  - 149   13  21  214  - 222   13  21  214  - 222

		Odluka br. 1336/97/EZ Europskog parlamenta i Vijećaod 17. lipnja 1997.o smjernicama za transeuropske telekomunikacijske mrežeEUROPSKI PARLAMENT I VIJEĆE EUROPSKE UNIJE,uzimajući u obzir Ugovor o osnivanju Europske zajednice, a posebno prvi stavak njegova članka 129.d,uzimajući u obzir prijedlog Komisije [1],uzimajući u obzir mišljenje Gospodarskog i socijalnog odbora [2],uzimajući u obzir mišljenje Odbora regija [3],u skladu s postupkom utvrđenim člankom 189.b Ugovora [4], u svjetlu zajedničkog teksta koji je Odbor za mirenje odobrio 16. travnja 1997.,(1) budući da je svrha uspostave i razvoja transeuropskih telekomunikacijskih mreža omogućiti protok i razmjenu informacija u cijeloj Zajednici; budući da je nabava potrebne opreme preduvjet da se građanima i industrijskom sektoru Zajednice, a posebno malim i srednjim poduzećima, omogući da u potpunosti iskoriste potencijal telekomunikacija kako bi se omogućila uspostava "informacijskog društva", u kojem će razvoj aplikacija, usluga i telekomunikacijskih mreža biti od presudne važnosti za dostupnost bilo koje vrste ili količine informacija svakom građaninu, tvrtki ili tijelu vlasti, uključujući i one u manje razvijenim ili perifernim regijama;(2) budući da je u svojoj Bijeloj knjizi "Razvoj, konkurentnost i zapošljavanje" Komisija naglasila važnost uspostavljanja informacijskog društva, koje će uvođenjem novih oblika gospodarskih, političkih i društvenih odnosa Uniji pomoći da odgovori na izazove sljedećeg stoljeća, uključujući stvaranje novih radnih mjesta; budući da je Europsko vijeće ovo prepoznalo na zasjedanju u Bruxellesu u prosincu 1993. godine;(3) budući da je unutarnje tržište područje bez granica, unutar kojeg mora postojati slobodan protok robe, ljudi, kapitala i usluga i gdje mjere Zajednice koje su već usvojene ili su u postupku usvajanja zahtijevaju značajnu razmjenu informacija između pojedinaca, gospodarskih subjekata i tijela uprave; budući da je posjedovanje učinkovitih sredstava za razmjenu informacija od presudne važnosti za poboljšanje konkurentnosti poduzeća; budući da tu razmjenu informacija mogu omogućiti transeuropske telekomunikacijske mreže; budući da će dostupnost transeuropskih telekomunikacijskih mreža ojačati društvenu i gospodarsku koheziju Zajednice;(4) budući da uspostava i razvoj transeuropskih telekomunikacijskih mreža mora omogućiti slobodnu razmjenu informacija između pojedinaca, gospodarskih subjekata i tijela uprave, istovremeno poštujući pravo pojedinca na privatnost i prava koja se odnose na intelektualno i industrijsko vlasništvo;(5) budući da je u lipnju 1994. godine u svom izvješću "Europa i globalno informacijsko društvo", pripremljenom za zasjedanje Europskog vijeća na Krfu 24. i 25. lipnja 1994., skupina istaknutih predstavnika industrije preporučila uspostavu transeuropskih telekomunikacijskih mreža i njihovo povezivanje sa svim europskim mrežama; budući da su mobilne komunikacije u tom izvještaju nazvane stupom informacijskog društva čiji potencijal treba jačati; budući da je Europsko vijeće na sastanku na Krfu načelno odobrilo tu preporuku;(6) budući da je Komisija nakon tih preporuka Europskom parlamentu i Vijeću poslala komunikaciju naslovljenu "Europski put prema informacijskom društvu: akcijski plan"; budući da je u zaključcima sa sastanka Vijeća 28. rujna 1994. o tom akcijskom planu naglašena činjenica da je za Zajednicu presudan brz razvoj visoko učinkovite informacijske infrastrukture na osnovama globalnog, koherentnog i uravnoteženog pristupa;(7) budući da se člankom 129.c Ugovora od Zajednice traži da odredi smjernice koje obuhvaćaju ciljeve, prioritete i širok spektar mjera predviđenih za područje transeuropskih mreža; budući da te smjernice moraju određivati projekte od zajedničkog interesa; budući da se transeuropske mreže na području telekomunikacijske infrastrukture sastoje od tri sloja: aplikacija, generičkih usluga i osnovnih mreža;(8) budući da se informacijsko društvo ne može razvijati bez dostupnih aplikacija, a posebno aplikacija od zajedničkog interesa, koje potrebe korisnika zadovoljavaju na najbolji mogući način, a kad je to primjereno, uzimaju u obzir i potrebe starih osoba i invalida; budući da stoga aplikacije predstavljaju bitan dio projekata od zajedničkog interesa; budući da aplikacije koje su važne za rad na daljinu moraju posebno uzeti u obzir važeće zakonske odredbe koje se odnose na radnička prava u zainteresiranim državama članicama;(9) budući da se projekti od zajedničkog interesa u mnogim slučajevima već provode unutar postojećih telekomunikacijskih mreža, posebno Euro-ISDN-a, i tako već nude transeuropske aplikacije; budući da je potrebno izraditi smjernice za utvrđivanje projekata od zajedničkog interesa;(10) budući da je potrebno koordinirati provedbu odabranih prijedloga i sličnih inicijativa usvojenih na nacionalnoj ili regionalnoj razini unutar Zajednice;(11) budući da u odabiru i provedbi takvih projekata u obzir treba uzeti svu infrastrukturu koju nude postojeći i novi ponuđači;(12) budući da su 9. studenoga 1995. Europski parlament i Vijeće usvojili Odluku 2717/95/EZ o smjernicama za razvoj EURO-ISDN mreže (digitalne mreže integriranih usluga) kao transeuropske mreže [5];(13) budući da se postojeće mreže, koje uključuju postojeći ISDN, razvijaju u smjeru naprednih mreža koje nude promjenjivu brzinu prijenosa podataka, sve do širokopojasnih mogućnosti, i koje se mogu prilagoditi različitim potrebama, a posebno pružanju multimedijalnih usluga i aplikacija; budući da će primjena integriranih širokopojasnih komunikacijskih mreža (IBC mreža) biti rezultat tog razvoja; budući da će IBC mreže predstavljati optimalnu platformu za aplikacije informacijskog društva;(14) budući da je provedbom RACE programa (posebnog programa za istraživanje i razvoj na području komunikacijskih tehnologija (od 1990. do 1994. godine)), utvrđenog Odlukom 91/352/EEZ [6], pripremljen teren i tehnološka baza za uvođenje IBC mreža u Europi;(15) budući da je provedbom Esprit programa (posebnog programa za istraživanje i tehnološki razvoj, uključujući demonstraciju, na području informacijske tehnologije (od 1994. do 1998. godine), utvrđenog Odlukom 94/802/EZ [7], pripremljen teren i tehnološka baza za uvođenje aplikacija informacijske tehnologije;(16) budući da rezultati posebnih programa za istraživanje i tehnološki razvoj na području telematskih sustava od općeg interesa (od 1991. do 1994. godine), utvrđenih Odlukom 91/353/EEZ [8], i posebnog programa za istraživanje i tehnološki razvoj, uključujući demonstraciju, na području telematskih aplikacija od općeg interesa (od 1994. do 1998. godine), utvrđenog Odlukom 94/801/EEZ [9], pripremaju teren za uvođenje interoperabilnih aplikacija od zajedničkog interesa u cijeloj Europi;(17) budući da je potrebna učinkovita koordinacija razvoja transeuropskih telekomunikacijskih mreža, koje moraju biti usmjerene na konkretne potrebe, a ne služiti za izvođenje isključivo eksperimentalnih projekata, i različitih programa Zajednice, a posebno posebnih programa četvrtog okvirnog programa za istraživanje, tehnološki razvoj i demonstraciju, programa namijenjenih malim i srednjim poduzećima, programa s informacijskim sadržajem (kao što su INFO 2000 i MEDIA II) i drugih aktivnosti informacijskog društva; budući da takva koordinacija mora postojati i prema projektima utvrđenima odlukama Europskog parlamenta i Vijeća o transeuropskim mrežama;(18) budući da mjere koje za cilj imaju omogućavanje interoperabilnosti telematskih mreža između tijela uprave spadaju među prioritete u odnosu na postojeće smjernice za transeuropske telekomunikacijske mreže;(19) budući da je u svojoj komunikaciji od 24. srpnja 1993. o pripremnim radnjama na području transeuropskih mreža u odnosu na integrirane širokopojasne komunikacije Komisija prepoznala potrebu da pripremne radnje izvede zajedno sa sektorskim subjektima s ciljem utvrđivanja odgovarajućih smjernica; budući da rezultat tih radnji čini temelj za smjernice ove Odluke koje se odnose na IBC mreže;(20) budući da se telekomunikacijski sektor sve više liberalizira; budući da će razvoj transeuropskih aplikacija, generičkih usluga i osnovnih mreža sve više ovisiti o osobnoj inicijativi; budući da ove transeuropske promjene moraju na razini Europe odgovoriti na tržišne potrebe ili konkretne i značajne potrebe društva koje same tržišne snage ne mogu zadovoljiti; budući da će se, uzevši ovo u obzir, od zainteresiranih sektorskih subjekata tražiti da podnesu određene prijedloge i to kroz odgovarajuće procedure koje svima nude jednake mogućnosti; budući da je potrebno utvrditi te postupke; budući da će Komisiji u određivanju projekata od općeg interesa pomagati odbor;(21) budući da su Europski parlament, Vijeće i Komisija 20. prosinca 1994. [10] usvojili modus vivendi u odnosu na mjere za provedbu pravnih akata usvojenih u skladu s postupkom određenim člankom 189.b Ugovora;(22) budući da projekte od zajedničkog interesa koji se odnose na državno područje neke države članice ta država članica treba odobriti;(23) budući da će Komisija i države članice morati djelovati kako bi omogućili interoperabilnost mreža i koordinirali, s jedne strane, aktivnosti država članica na uspostavi transeuropskih telekomunikacijskih mreža, a s druge strane slične nacionalne projekte, i to samo u mjeri koja je potrebna za postizanje opće usklađenosti;(24) budući da je za optimalan razvoj informacijskog društva potrebno omogućiti učinkovitu razmjenu informacija između Zajednice i trećih zemalja, a posebno država koje su potpisnice Sporazuma o Europskom gospodarskom prostoru ili zemalja koje su sa Zajednicom sklopile Sporazum o pridruživanju;(25) budući da, međutim, aktivnosti poduzete u kontekstu ovih smjernica podliježu punoj primjeni pravila o tržišnom natjecanju utvrđenih Ugovorom i pravnim propisima za njihovu provedbu,DONIJELI SU OVU ODLUKU:Članak 1.Ovom su Odlukom utvrđene smjernice koje obuhvaćaju ciljeve, prioritete i širok spektar mjera u djelokrugu transeuropskih mreža na području telekomunikacijske infrastrukture. Ovim smjernicama utvrđeni su projekti od zajedničkog interesa tako što su oni navedeni u Prilogu I. i tako što su određeni postupak i kriteriji za njihov odabir.Članak 2.Zajednica podržava međusobnu povezanost mreža na području telekomunikacijske infrastrukture, osnivanje i razvoj interoperabilnih usluga i aplikacija, kao i pristup tim uslugama i aplikacijama, s ciljem:- lakšeg prijelaza u informacijsko društvo, prijenosa iskustva o učincima uspostavljanja novih mreža i aplikacija na društvene aktivnosti, boljeg zadovoljavanja društvenih i kulturnih potreba i bolje kvalitete života,- veće konkurentnosti poduzeća u Zajednici, posebno malih i srednjih poduzeća, i jačeg unutarnjeg tržišta,- jače gospodarske i društvene kohezije, posebno uzimajući u obzir potrebu povezivanja otoka, regija bez izlaza na more i perifernih regija sa središnjim regijama Zajednice,- bržeg razvoja područja novog rasta, koja vode ka stvaranju novih radnih mjesta.Članak 3.Prioriteti u ostvarivanju ciljeva iz članka 2. su sljedeći:- ocjena i potvrda tehničke i komercijalne izvedivosti, nakon koje slijedi primjena aplikacija koje podržavaju razvoj europskog informacijskog društva, a posebno aplikacija od zajedničkog interesa,- ocjena i potvrda izvedivosti, nakon čega slijedi primjena aplikacija koje doprinose gospodarskoj i društvenoj koheziji poboljšanjem pristupa informacijama na području cijele Zajednice i razvijanjem europske kulturne raznolikosti,- poticanje prekograničnih međuregionalnih inicijativa i inicijativa koje obuhvaćaju regije, posebno one koje su manje privlačne, za pokretanje transeuropskih telekomunikacijskih usluga i aplikacija,- ocjena i potvrda izvedivosti, nakon čega slijedi primjena aplikacija i usluga koje doprinose jačanju unutarnjeg tržišta i stvaranju novih radnih mjesta, a posebno onih koje malim i srednjim poduzećima nude sredstva za poboljšanje vlastite konkurentnosti u Zajednici i na svjetskoj razini,- utvrđivanje, ocjena i potvrda tehničke i komercijalne izvedivosti, nakon čega slijedi uvođenje transeuropskih generičkih usluga koje omogućavaju nesmetan pristup svim vrstama informacija, uključujući i one u ruralnim i perifernim regijama, a koje su interoperabilne s istovjetnim uslugama na svjetskoj razini,- ocjena i potvrda izvedivosti novih integriranih širokopojasnih komunikacijskih (IBC) mreža, kada je to potrebno za takve aplikacije i usluge, i poticanje međusobne povezanosti takvih mreža,- utvrđivanje i otklanjanje slabih točaka i nedostajućih veza kako bi se postigla učinkovita međupovezanost i interoperabilnost svih komponenti telekomunikacijskih mreža u Zajednici i na svjetskoj razini, s posebnim naglaskom na osnovne telekomunikacijske mreže navedene u Prilogu I.Članak 4.Širok raspon mjera za ostvarenje ciljeva definiranih u članku 2. obuhvaća:- odabir projekata od zajedničkog interesa kroz izradu programa rada,- aktivnosti koje za cilj imaju povećati svijest pojedinaca, gospodarskih subjekata i tijela uprave o koristi koju mogu imati od novih naprednih transeuropskih telekomunikacijskih usluga i aplikacija,- aktivnosti koje za cilj imaju potaknuti zajedničke inicijative korisnika i ponuđača za pokretanje projekata na području transeuropskih telekomunikacijskih mreža, a posebno IBC mreža,- podršku, putem metoda određenih Ugovorom, aktivnostima koje se odnose na ocjenu i potvrdu izvedivosti aplikacija, nakon čega slijedi njihova primjena, što se posebno odnosi na aplikacije od zajedničkog interesa, kao i poticanje javne/privatne suradnje, posebno kroz partnerstva,- poticanje pružanja i korištenja usluga i aplikacija za mala i srednja poduzeća i profesionalne korisnike, koji su izvor zapošljavanja i rasta,- poticanje međusobne povezanosti mreža, interoperabilnosti širokopojasnih usluga i aplikacija i infrastrukture koju one zahtijevaju, a posebno multimedijalnih aplikacija, kao i interoperabilnosti postojećih i širokopojasnih usluga i aplikacija.Članak 5.Transeuropske mreže na području telekomunikacijske infrastrukture razvijaju se u skladu s ovom Odlukom kroz realizaciju projekata od zajedničkog interesa. Projekti od zajedničkog interesa navedeni su u Prilogu I.Članak 6.U skladu s člancima 7., 8. i 9., projekti od zajedničkog interesa navedeni u Prilogu I. bit će određeni prema kriterijima navedenima u Prilogu II. Navedeni projekti imaju pravo na pomoć Zajednice u skladu s Uredbom Vijeća (EZ) br. 2236/95 od 18. rujna 1995. o određivanju općih pravila za dodjelu financijske potpore Zajednice u području transeuropskih mreža [11].Članak 7.1. Na temelju Priloga I., a nakon konzultacija sa sektorskim subjektima i uzimajući u obzir ostale politike koje se odnose na transeuropske mreže, Komisija priprema program rada, koji se usvaja u skladu s postupkom određenim u članku 8., a zatim poziva na podnošenje prijedloga.2. Komisija provjerava je li projekte koji se odnose na državno područje neke države članice ta država članica i odobrila.Članak 8.1. Komisija je odgovorna za provedbu ove Odluke.2. U slučajevima navedenima u članku 9. stavku 1., Komisiji pomaže odbor koji čine predstavnici država članica i kojim predsjedava predstavnik Komisije.Predstavnik Komisije odboru podnosi nacrt mjera koje treba poduzeti. Odbor donosi mišljenje o nacrtu u roku koji predsjedavajući određuje prema hitnosti pitanja. Mišljenje se usvaja većinom glasova u skladu s člankom 148. stavkom 2. Ugovora, kada se radi o odlukama koje Vijeće mora usvojiti na prijedlog Komisije. Glasovi predstavnika država članica u odboru ponderiraju se na način određen tim člankom. Predsjedavajući ne glasuje.Komisija usvaja predviđene mjere ako su one u skladu s mišljenjem odbora.Ako predviđene mjere nisu u skladu s mišljenjem odbora, ili ako nije usvojeno nikakvo mišljenje, Komisija bez odgode Vijeću podnosi prijedlog koji se odnosi na mjere koje je potrebno poduzeti. Vijeće donosi odluku kvalificiranom većinom.Ako Vijeće po isteku razdoblja od tri mjeseca od dana kada mu je predmet upućen na razmatranje ne poduzme nikakve mjere, Komisija usvaja predložene mjere.Članak 9.1. Postupak utvrđen člankom 8. primjenjuje se na:- pripremu i ažuriranje programa rada iz članka 7.,- određivanje sadržaja poziva na podnošenje prijedloga,- određivanje projekata od zajedničkog interesa prema kriterijima utvrđenima u Prilogu II.,- određivanje dodatnih aktivnosti za pomoć i koordinaciju,- mjere za ocjenu provedbe programa rada na financijskoj i tehničkoj razini.2. Komisija obavještava odbor, na svakom od svojih sastanaka, o napretku u provedbi programa rada.Članak 10.Ova Odluka primjenjuje se na digitalnu mrežu integriranih usluga (ISDN), ne dovodeći u pitanje Odluku 2717/95/EZ Europskog parlamenta i Vijeća.Članak 11.Države članice poduzimaju sve potrebne mjere kako bi olakšale provedbu projekata od zajedničkog interesa u skladu s pravilima Zajednice. Eventualno potrebni postupci davanja odobrenja provode se što je prije moguće u skladu sa zakonima Zajednice.Članak 12.Ova Odluka ne dovodi u pitanje financijske obveze nijedne države članice ni Zajednice.Članak 13.Vijeće od slučaja do slučaja odobrava sudjelovanje trećih zemalja, a posebno zemalja koje su potpisale Sporazum o Europskom gospodarskom prostoru ili su sa Zajednicom sklopile Sporazum o pridruživanju, i to u skladu s postupkom utvrđenim člankom 228. Ugovora, kako bi se omogućilo da doprinesu provedbi projekata od zajedničkog interesa i poticalo međusobnu povezanost i interoperabilnost telekomunikacijskih mreža, pod uvjetom da to ne podrazumijeva povećanje pomoći Zajednice.Članak 14.Svake tri godine Komisija Europskom parlamentu, Vijeću, Gospodarskom i socijalnom odboru i Odboru regija podnosi izvještaj o provedbi ove Odluke.Izvještaj sadržava ocjenu rezultata postignutih uz pomoć Zajednice na različitim projektima u odnosu na ukupne ciljeve, kao i procjenu socijalnog i društvenog učinka uvođenja aplikacija, nakon njihovog uvođenja.Uz taj izvještaj, Komisija podnosi i odgovarajuće prijedloge za reviziju Priloga I. ovoj Odluci na temelju tehničkih promjena i stečenog iskustva.Ako do 31. prosinca četvrte godine nije donesena nikakva odluka, smatra se da je Prilog I. prestao važiti, osim u slučaju poziva na podnošenje prijedloga koji su već objavljeni u Službenom listu Europskih zajednica prije tog datuma.Članak 15.Ova je Odluka upućena državama članicama.Sastavljeno u Bruxellesu 17. lipnja 1997.Za Europski parlamentPredsjednikJ.M. Gil-RoblesZa VijećePredsjednikA. Jorritsma Lebbink[1] SL C 302, 14.11.1995., str. 23. iSL C 175, 18.6.1996., str. 4.[2] SL C 39, 12.2.1996., str 20.[3] SL C 129, 2.5.1996., str. 32.[4] Mišljenje Europskog parlamenta od 1. veljače 1996. (SL C 47, 19.2.1996., str. 15.), Zajedničko stajalište Vijeća od 21. ožujka 1996. (SL C 134, 6.5.1996., str. 18.) i Odluka Europskog parlamenta od 17. srpnja 1996. (SL C 261, 9.9.1996., str. 59.), Odluka Europskog parlamenta od 14. svibnja 1997. i Odluka Vijeća od 26. svibnja 1997.[5] SL L 282, 24.11.1995., str. 16.[6] SL L 192, 16.7.1991., str. 8.[7] SL L 334, 22.12.1994., str. 24.[8] SL L 192, 16.7.1991., str. 18.[9] SL L 334, 22.12.1994., str. 1.[10] SL C 102, 4.4.1996., str. 1.[11] SL L 228, 23.9.1995., str. 1.--------------------------------------------------PRILOG I.UTVRĐIVANJE PROJEKATA OD ZAJEDNIČKOG INTERESATranseuropske telekomunikacijske mreže otvorit će tržište Zajednice za nove aplikacije i usluge, koje će činiti temelj razvoja informacijskog društva. One su presudne za podršku napretku Zajednice, stvaranje novih radnih mjesta i jačanje gospodarske i društvene kohezije.Postoji općeprihvaćeni model koji se sastoji od tri sloja i koji se smatra najpodesnijim okvirom za opis transeuropskih telekomunikacijskih mreža. Radi se o sljedećim slojevima:- sloj aplikacija, preko kojih korisnici uspostavljaju interakciju s generičkim uslugama i osnovnim mrežama kako bi zadovoljili svoje profesionalne, obrazovne i društvene potrebe,- sloj generičkih usluga, koji čine kompatibilne generičke usluge i upravljanje tim uslugama. Podržavanjem zajedničkih zahtjeva aplikacija i izradom zajedničkih alata za razvoj i provedbu novih aplikacija, te usluge nadopunjuju aplikacije i istovremeno pomažu njihovu interoperabilnost,- sloj osnovnih mreža, koji omogućava fizički pristup mrežama, prijenosne i komutacijske elemente, uključujući i upravljanje mrežama i signalizaciju. Ti elementi omogućavaju međusobnu povezanost transeuropske mreže.Ova tri sloja čine povezanu strukturu, u kojoj dva donja sloja – generičke usluge i osnovne mreže – podržavaju aplikacije. Aplikacije ne mogu biti ponuđene ako ne postoji jedan od druga dva sloja, međutim, svaki sloj trebao bi biti dovoljno otvoren da podrži bilo koji element sloja koji mu je neposredno nadređen. U tom kontekstu, projekte od zajedničkog interesa treba utvrditi na temelju njihove operativne sposobnosti da podrže ciljeve utvrđene ovom Odlukom.U sljedećim poglavljima za svaki sloj transeuropskih mreža navedeni su projekti od zajedničkog interesa, koji moraju biti određeni u skladu s člankom 9. i postupkom određenim u članku 8.1. AplikacijeAplikacije će morati uzeti u obzir jezične zahtjeve i trebat će biti interoperabilne kako bi korisnici u cijeloj Zajednici od njih imali najveću moguću korist. Kada je to moguće, aplikacije uzimaju u obzir posebne potrebe manje razvijenih i manje naseljenih regija. Aplikacije moraju biti namijenjene najširim skupinama korisnika i omogućiti pristup građana uslugama od zajedničkog interesa. Za potrebe invalida u obzir moraju biti uzeti posebni zahtjevi, i to u početnom stadiju planiranja projekata i u odnosu na pristup uslugama.Projekti od zajedničkog interesa za aplikacije su:- Mreža za sveučilišta i istraživačke centre: potrebno je uspostaviti naprednu transeuropsku mrežu koja podržava multimedijalne aplikacije, povezujući sveučilišta i istraživačke centre po cijeloj Europi, s otvorenim pristupom njihovim knjižnicama.- Obrazovanje i obuka na daljinu: napredne usluge obrazovanja i obuke na daljinu trebale bi biti dostupne školama, fakultetima, poduzećima i pojedincima. Na području Zajednice potrebno je osnovati centre koji će biti dostupni na daljinu i pružati nastavno gradivo i usluge obuke za mala i srednja poduzeća, velike tvrtke, obrazovne sustave i tijela javne uprave. Potrebno je razviti nove pristupe svim važnim aspektima obrazovanja i obuke i usavršavati ih kako bi se omogućio prijelaz u informacijsko društvo.- Zdravstvena telematika: potrebno je uvesti transeuropske mreže i aplikacije koje se temelje na zajedničkim standardima, a koje bi na razini Zajednice povezale sve partnere u zdravstvenom sektoru, a posebno liječnike opće prakse, bolnice i zavode za javno zdravstvo.- Prometna telematika: transeuropske telekomunikacijske mreže treba u potpunosti iskoristiti za uvođenje korisnički orijentiranih usluga na području logističke podrške za sektor prometa i razvoj usluga s dodanom vrijednosti, kao što su informacijske usluge, usluge integriranog plaćanja i rezervacije, planiranje i vođenje puta, i upravljanje teretom i voznim parkom. Osim toga, potrebno je obuhvatiti i telematske usluge koje se odnose na prijevoz u gradovima, uzimajući u obzir zahtjeve normizacije i interoperabilnosti. Uvođenje ovih usluga na temelju naprednih fiksnih i mobilnih telekomunikacijskih mreža trebalo bi omogućiti, kad god je to moguće, potrebnu komplementarnost i interoperabilnost s transeuropskim prometnim mrežama.- Telematika u službi okoliša: transeuropske mreže mogu znatno doprinijeti praćenju okoliša i njegovim upravljanjem, uključujući i upravljanje u izvanrednim situacijama. Taj je doprinos moguć kroz uspostavu sustava informacija koji prikupljaju podatke o okolišu i čine ih dostupnim nadležnim tijelima, i uspostavu pouzdanih komunikacijskih sustava koji podržavaju intervencije u izvanrednim situacijama.- Rad na daljinu: razvoj rada na daljinu (u satelitskim uredima i po mogućnosti kod kuće), kojeg podržavaju napredni telekomunikacijski sustavi, pomoći će u uvođenju novih oblika fleksibilnosti u smislu mjesta gdje se posao obavlja i načina na koji je posao organiziran. Decentralizacijom poslovnih aktivnosti, rad na daljinu može pomoći i u smanjivanju posljedica koje po okoliš ima svakodnevno putovanje u populacijska središta. Razvoj rada na daljinu može se poticati provođenjem projekata koji pojedinačne telematske alate stavljaju na raspolaganje zaposlenicima koji rade na daljinu, kao i osnivanjem središta za rad na daljinu za zaposlenike na daljinu. Posebnu pažnju treba posvetiti procjeni i uzimanju u obzir posljedica koje ove aplikacije imaju po društvo.- Telematske usluge za mala i srednja poduzeća: projekti od zajedničkog interesa podržat će korištenje transeuropskih telekomunikacijskih aplikacija i usluga od strane malih i srednjih poduzeća, s vezama prema tijelima vlasti, gospodarskim udruženjima, potrošačima, strankama i dobavljačima, uključujući informacijske usluge i elektroničko poslovanje. Potrebno je podizati opću razinu svijesti malih i srednjih poduzeća o rješenjima koja se temelje na telematici.- Elektronički javni natječaji: potrebno je uspostaviti transeuropsku mrežu za elektroničko javno natjecanje, koje bi se temeljilo na elektroničkim procedurama za dodjelu ugovora koji se odnose na tijela javne uprave i dobavljače u Zajednici.- Gradski informacijski autoputovi: potrebno je poticati stvaranje mreža i usluga koje povezuju kućanstva, poduzeća, društvene ustanove i tijela uprave, i omogućuju pristup on-line multimedijalnim informacijskim, obrazovnim, kulturnim, zabavnim i turističkim uslugama na lokalnoj, regionalnoj i nacionalnoj razini i na razini Zajednice. Potrebno je poticati povezivanje gradskih i regionalnih mreža.- Bibliotekarske usluge: potrebno je stvoriti napredne transeuropske mreže usluga koje uključuju sve vrste knjižnica (nacionalnih, sveučilišnih, istraživačkih, javnih, itd.) kako bi se omogućio učinkovit pristup skladištu organiziranog znanja i kulturnog bogatstva u knjižnicama na cijelom području Zajednice, a kako bi se podupro gospodarski, društveni, obrazovni i kulturni život Zajednice.- Telematske usluge za tržište rada: potrebno je uvesti mrežne usluge, kao što su baze podataka o poslovima, kako bi se podržalo promjenjivo tržište rada u Zajednici i pokušao riješiti problem nezaposlenosti.- Kulturno i jezično naslijeđe: potrebno je pokrenuti inicijative kojima bi se poticalo očuvanje i pristup europskom kulturnom i umjetničkom naslijeđu, pokazale mogućnosti informacijske infrastrukture u poticanju kreativnih napora i podupro razvoj lokalnog sadržaja na lokalnim jezicima i njegova distribucija.2. Generičke uslugeProjekti od zajedničkog interesa za mreže generičkih usluga su:- Izrada operativnih transeuropskih generičkih usluga, što bi posebno trebalo obuhvatiti elektroničku poštu, sustave za prijenos datoteka, on-line pristup elektroničkim bazama podataka, i video usluge. Kako postoji hitna potreba za uvođenjem tih transeuropskih generičkih usluga, one će koristiti postojeće ili nove mreže, bilo fiksne ili mobilne, kao i već postojeće mogućnosti za pristup korisnika. Te generičke usluge trebaju uključivati elemente usluga koji već funkcioniraju na razini Zajednice, kao što su direktoriji, kliring, identifikacija, sigurnost podataka i informacija, čuvanje i plaćanje intelektualnog vlasništva, transeuropski "kiosk" i pomoć za mrežnu navigaciju, usluge koje omogućavaju pristup građanima, usluge plaćanja, itd.- Stalno širenje generičkih usluga u smjeru nastanka multimedijalnog okruženja. Te će usluge krajnjim korisnicima omogućiti pristup multimedijalnim uslugama, a mogu obuhvaćati, među ostalim, multimedijalnu poštu, brzi prijenos datoteka i video usluge, uključujući video usluge na zahtjev. Potrebno je poticati korištenje ovih multimedijalnih usluga od strane poduzeća i fizičkih osoba, kao što je potrebno poticati i integraciju novih elemenata usluga kao što su automatsko prevođenje, prepoznavanje govora, grafička korisnička sučelja, inteligentna sredstva i alati za interakciju i personalizaciju korisnika.- Uvođenje nevlasničkog digitalnog potpisa kao temelja za otvorenu ponudu usluga i mobilnost korištenja: generičke usluge počivat će na velikom broju komplementarnih i konkurentnih davalaca usluga. Otvorena ponuda usluga i mobilnost korištenja bit će od presudne važnosti i zahtijevat će uvođenje elektroničkih imena (digitalnih potpisa), koji će omogućiti opću dostupnost i podršku za zaštitu privatnosti.3. Osnovne mrežeProjekti od zajedničkog interesa za osnovne mreže su:- Digitalne mreže integriranih usluga na razini Europe: iz razloga komercijalne i tehničke transeuropske dostupnosti, ISDN je danas najpodesnija digitalna komutirana osnovna mreža koja može podržati nove usluge i aplikacije. Njezin trenutačni razvoj čini je prilikom za Europu, a njena prodaja i rasprostranjenost bit će opravdani uvođenjem ovih novih usluga i aplikacija na europskoj razini. Međutim, treba imati na umu da je ISDN samo prvi korak i da će se razvijati dok ne postane samo jedno od sredstava za korisnički pristup širokopojasnim osnovnim uslugama. Posebna pozornost treba biti posvećena otklanjanju preostalih nedostataka kako bi se postigla učinkovita interoperabilnost usluga.- Komercijalno uvođenje asinkronog prijenosa (ATM) i ostalih IBC mreža: ovo područje mora biti od najvećeg zajedničkog europskog interesa.- Međudjelovanje postojećih i IBC mreža: postojeće mreže (za fiksne, mobilne i satelitske usluge) trebaju biti međusobno povezane i djelovati međusobno, kao i s mrežama za brzi prijenos koje se temelje na ATM-u, kako bi ponudile najbolja gospodarska rješenja za različite situacije koje će nastajati u procesu nastanka informacijskog društva. To je pitanje od temeljne važnosti za razvoj IBC mreže, a posebno je važno za mala i srednja poduzeća, kao i za profesionalne i privatne korisnike.- Razvoj fiksnih, mobilnih i satelitskih mreža s ciljem podržavanja gore opisanih aplikacija i usluga.4. Projekti od posebne važnostiNeki od ovih projekata od zajedničkog interesa od posebne su važnosti za razvoj informacijskog društva. To su generičke usluge, aplikacije od zajedničkog interesa koje se odnose na obrazovanje i obuku na daljinu, kulturno naslijeđe, usluge za mala i srednja poduzeća i telematika za sektor prijevoza, okoliš i zdravstveni sustav. Pozivi na prikupljanje prijedloga za projekte od posebne važnosti ili za kombinacije tih projekata bit će u pravilu objavljivani najmanje jedanput godišnje. Komisija u vezi s tim pitanjem obavještava Parlament.5. Dodatne aktivnosti za podršku i koordinacijuOsim podrške projektima od zajedničkog interesa, Komisija treba poduzeti mjere kako bi stvorila odgovarajuće okruženje. Te će mjere doprinijeti ostvarenju konsenzusa i usklađenim naporima u vezi s nacionalnim i regionalnim aktivnostima koje za cilj imaju poticanje i promicanje novih aplikacija i usluga, u skladu s provedbom programâ na drugim područjima, kao i razvoju IBC mreža. Te će aktivnosti obuhvaćati i konzultacije s europskim tijelima za normizaciju i strateško planiranje, i koordinaciju s aktivnostima koje se financiraju različitim financijskim instrumentima Zajednice. To uključuje:- razvoj specifikacije ciljeva i ostvarenje tih ciljeva. Te će specifikacije sektorskim akterima pomagati u donošenju ispravnih odluka o ulaganju,- definiranje sredstava za pristup IBC mrežama na tri navedena sloja,- utvrđivanje zajedničkih specifikacija na temelju europskih i svjetskih normi,- unapređivanje suradnje između sektorskih aktera, a posebno novih i rascjepkanih operatera, kao što su operateri kablovske televizijske mreže, i unapređivanje suradnje s korisnicima,- koordinacija aktivnosti poduzetih u skladu s ovom Odlukom sa srodnim programima na razini Zajednice i nacionalnim programima.--------------------------------------------------PRILOG II.KRITERIJI ZA SPECIFIKACIJU PROJEKATA OD ZAJEDNIČKOG INTERESAProjekti od zajedničkog interesa bit će izabrani između projekata koje će zainteresirani sektorski akteri predložiti nakon objave poziva, kao što je određeno člankom 7., a na temelju njihove podudarnosti s ciljevima i prioritetima određenima člancima 2. i 3. Ti projekti moraju biti nadnacionalni u smislu da su zamišljeni tako da zadovoljavaju potrebe koje postoje u različitim državama članicama. Oni će se u pravilu provoditi u nekoliko država članica, ali će njihova provedba u samo jednoj državi članici biti odobrena ako to doprinosi širem transeuropskom interesu.Osim toga, u obzir će se uzeti gospodarski i financijski kriteriji navedeni u Uredbi (EZ) br. 2236/95. Ti su kriteriji, koji će se primjenjivati u okviru navedene Uredbe za donošenje odluka o dodjeli financijske pomoći za određeni projekt, sljedeći:- moguća gospodarska održivost projekta, koja treba biti zajamčena,- zrelost projekta,- poticajni učinak intervencije Zajednice na javno i privatno financiranje,- solidnost financijskog paketa,- izravni ili neizravni društveno-gospodarski učinci, posebno na zapošljavanje,- posljedice za okoliš,- usklađivanje vremenskog okvira za različite dijelove projekta, posebno kod prekograničnih projekata.--------------------------------------------------


Odluka Komisije od 26/07/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8032 - RAM / TERMICA MILAZZO) prema Uredbi Vijeća (EZ) No 139/2004 (Vjerodostojan je samo tekst na talijanskom jeziku)


title: 2001/144/EZ: Odluka Komisije od 12. veljače 2001. o izmjeni Odluke 93/195/EEZ o uvjetima zdravlja životinja i veterinarskom certificiranju za ponovni ulazak registriranih konja za utrke, natjecanja i kulturna događanja nakon privremenog izvoza (priopćena pod brojem dokumenta C(2001) 347)  Tekst značajan za EGP

text:
               03/Sv. 42

               HR

               Službeni list Europske unije

               70

         32001D0144

               L 053/23

               SLUŽBENI LIST EUROPSKE UNIJE

         ODLUKA KOMISIJE
   od 12. veljače 2001.
   o izmjeni Odluke 93/195/EEZ o uvjetima zdravlja životinja i veterinarskom certificiranju za ponovni ulazak registriranih konja za utrke, natjecanja i kulturna događanja nakon privremenog izvoza
   (priopćena pod brojem dokumenta C(2001) 347)
   (Tekst značajan za EGP)
   (2001/144/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 90/426/EEZ od 26. lipnja 1990. o uvjetima zdravlja životinja kojima se uređuje premještanje i uvoz kopitara iz trećih zemalja (1), kako je zadnje izmijenjena Aktom o pristupanju Austrije, Finske i Švedske, a posebno njezin članak 19. točku ii.,
   budući da:

               (1)

               Sukladno Odluci Komisije 93/195/EEZ (2), kako je zadnje izmijenjena Odlukom 2000/754/EZ (3), ponovni ulazak registriranih konja za utrke, natjecanja i kulturna događanja nakon privremenog izvoza ograničava se na konje koji se u trećoj zemlji zadržavaju do 30 dana.

               (2)

               Kako bi se pojednostavnilo za konje koji potječu iz Zajednice sudjelovanje na United Arab Emirates Endurance World Cup, takvo bi razdoblje trebalo produljiti do 60 dana.

               (3)

               Mjere predviđene ovom Odlukom u skladu su s mišljenjem Stalnog veterinarskog odbora,

         DONIJELA JE OVU ODLUKU:
   Članak 1.
   Odluka 93/195/EEZ mijenja se kako slijedi:

               1.

               U članku 1. dodaje se sedma alineja kako slijedi:

                           „—

                           su sudjelovali na United Arab Emirates Endurance World Cup i ispunjavaju zahtjeve propisane u zdravstvenom certifikatu sukladno obrascu utvrđenom u Prilogu VII. ovoj Odluci.”

               2.

               Prilog ovoj Odluci dodaje se kao Prilog VII.

         Članak 2.
   Ova je Odluka upućena državama članicama.

      Sastavljeno u Bruxellesu 12. veljače 2001.

            Za Komisiju

         David BYRNE

            Član Komisije

      (1)  SL L 224, 18.8.1990., str. 42.

      (2)  SL L 86, 6.4.1993., str. 1.

      (3)  SL L 303, 2.12.2000., str. 34.

      PRILOG

            „PRILOG VII.
            ZDRAVSTVENI CERTIFIKAT
            za ponovni ulazak registriranih konja koji su sudjelovali na United Arab Emirates Endurance World Cup nakon privremenog izvoza do 60 dana
            Potvrda br.: …
            Treća zemlja izvoza: UJEDINJENI ARAPSKI EMIRATI
            Odgovorno ministarstvo: MINISTARSTVO POLJOPRIVREDE
            I.   Identifikacija konja

                        (a)

                        Broj identifikacijskog dokumenta: …

                        (b)

                        Ovjereno po: …
                        (Ime nadležnog tijela vlasti)

                  II.   Podrijetlo konja

            Konja treba poslati iz: …
            (Mjesto iz kojeg se otprema)
            u: …
            (Mjesto odredišta)
            zrakom: …
            (Navesti broj leta)
            Ime i adresa pošiljatelja: …
            Ime i adresa primatelja: …
            III.   Podaci o zdravstvenom stanju

            Ja, dolje potpisani, potvrđujem da gore opisan konj udovoljava zahtjevima iz točke III. podtočaka (a), (b), (c), (e), (f), (g) i (h) Priloga II. Odluci 93/195/EEZ i da ga se držalo na službeno odobrenom gospodarstvu pod službenim veterinarskim nadzorom od ulaska na teritorij Ujedinjenih Arapskih Emirata dana … (do 60 dana) i tijekom spomenutog razdoblja je čuvan u odvojenoj staji izvan dodira s kopitarima nižeg zdravstvenog statusa, osim tijekom natjecanja.
            IV.   Konj će biti otpremljen u prijevoznom sredstvu koje je unaprijed očišćeno i dezinficirano sredstvom za dezinfekciju koje je službeno priznato u Ujedinjenim Arapskim Emiratima.
            V.   Ova potvrda vrijedi 10 dana.

                        Datum

                        Mjesto

                        Pečat i potpis službenog veterinara (1)

                        Ime velikim tiskanim slovima i svojstvo.

         (1)  Boja žiga i potpis moraju biti različiti od one tiska.”


Odluka Komisije od 17/05/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8443 - TPG / OAKTREE / IONA ENERGY) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 21/12/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8233 - ROCKAWAY E-COMMERCE / EC INVESTMENTS / BONAK / SULLY SYSTEMS) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 15/11/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8231 - KUONI TRAVEL HOLDING / MTS GLOBE) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 08/06/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8503 - GOLDMAN SACHS / EURAZEO / DOMINION WEB SOLUTIONS) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2000/234/EZ: Odluka Komisije od 9. ožujka 2000. o neuvrštenju monolinurona u Prilog I. Direktivi Vijeća 91/414/EEZ te o povlačenju odobrenja za sredstva za zaštitu bilja koja sadrže tu aktivnu tvar (priopćeno pod brojem dokumenta C(2000) 656)  Tekst značajan za EGP

text:
               03/Sv. 002

               HR

               Službeni list Europske unije

               177

         32000D0234

               L 073/18

               SLUŽBENI LIST EUROPSKE UNIJE

               09.03.2000.

      ODLUKA KOMISIJE

   od 9. ožujka 2000.
   o neuvrštenju monolinurona u Prilog I. Direktivi Vijeća 91/414/EEZ te o povlačenju odobrenja za sredstva za zaštitu bilja koja sadrže tu aktivnu tvar
   (priopćeno pod brojem dokumenta C(2000) 656)
   (Tekst značajan za EGP)
   (2000/234/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), kako je zadnje izmijenjena Direktivom Komisije 97/73/EZ (2),
   uzimajući u obzir Uredbu Komisije (EEZ) br. 3600/92 od 11. prosinca 1992. o utvrđivanju detaljnih pravila za provedbu prve faze programa rada iz članka 8. stavka 2. Direktive Vijeća 91/414/EEZ o stavljanju sredstava za zaštitu bilja na tržište (3), kako je zadnje izmijenjena Uredbom (EZ) br. 1199/97 (4), a posebno njezin članak 7. stavak 3.a točku (b),
   budući da:

               (1)

               Uredbom Komisije (EZ) br. 933/94 (5), kako je zadnje izmijenjena Uredbom (EZ) br. 2230/95 (6) utvrđene su aktivne tvari sredstava za zaštitu bilja te imenovane države članice izvjestiteljice za provedbu Uredbe (EEZ) br. 3600/92 kao i identificirani prijavitelji za svaku aktivnu tvar.

               (2)

               Monolinuron je jedna od 90 aktivnih tvari uključenih u prvu fazu programa rada predviđenog člankom 8. stavkom 2. Direktive 91/414/EEZ.

               (3)

               U skladu s člankom 7. stavkom 1. točkom (c) Uredbe (EEZ) br. 3600/92 Ujedinjena je Kraljevina, koja je imenovana državom članicom izvjestiteljicom, 30. travnja 1996. dostavila Komisiji izvješće o svojoj ocjeni informacija koje je jedini prijavitelj dostavio u skladu s odredbama članka 6. stavka 1. te Uredbe.

               (4)

               Dostavljeno izvješće su pregledale države članice i Komisija u okviru Stalnog odbora za biljno zdravstvo. To je pregledavanje finalizirano 20. srpnja 1999. u obliku izvješća Komisije o pregledu monolinurona u skladu s odredbama članka 7. stavka 6. Uredbe (EEZ) br. 3600/92.

               (5)

               Iz ocjene proizlazi da dostavljene informacije nisu dostatne kako bi se pokazalo da sredstva za zaštitu bilja koja sadrže predmetnu aktivnu tvar udovoljavaju zahtjevima iz članka 5. stavka 1. točaka (a) i (b) te članka 5. stavka 2. točke (b) Direktive 91/414/EEZ.

               (6)

               Jedini je prijavitelj izvijestio Komisiju i državu članicu izvjestiteljicu da više ne želi sudjelovati u programu rada za tu aktivnu tvar. Stoga se daljnje informacije koje su zatražene da bi se u potpunosti udovoljilo zahtjevima Direktive 91/414/EEZ neće dostavljati.

               (7)

               Stoga nije moguće ovu aktivnu tvar uvrstiti u Prilog I. Direktivi 91/414/EEZ.

               (8)

               Trebalo bi odrediti rok za raspolaganje, skladištenje, stavljanje na tržište i korištenje postojećih zaliha u skladu s odredbama članka 4. stavka 6. Direktive 91/414/EEZ.

               (9)

               Ova Odluka ne dovodi u pitanje mjere koje Komisija može poduzeti u kasnijoj fazi za tu aktivnu tvar u okviru Direktive Vijeća 79/117/EEZ (7)

               (10)

               Mjere predviđene ovom Odlukom u skladu su s mišljenjem Stalnog odbora za biljno zdravstvo,

         DONIJELA JE OVU ODLUKU:
   Članak 1.
   Monolinuron se ne uvrštava kao aktivna tvar u Prilog I. Direktivi 91/414/EEZ.
   Članak 2.
   Države članice osiguravaju:

               1.

               da se odobrenja za sredstva za zaštitu bilja koja sadrže monolinuron povuku u roku od šest mjeseci od datuma objave ove Odluke;

               2.

               da se od datuma objave ove Odluke više ne daju niti obnavljaju odobrenja za sredstva za zaštitu bilja koja sadrže monolinuron na temelju odstupanja predviđenog člankom 8. stavkom 2. Direktive 91/414/EEZ.

         Članak 3.
   Države članice određuju rok za raspolaganje, skladištenje, stavljanje na tržište i korištenje postojećih zaliha u skladu s odredbama članka 4. stavka 6. Direktive 91/414/EEZ, taj rok mora biti najkraći moguć i ne dulji od 18 mjeseci od dana objave ove Odluke.
   Članak 4.
   Ova je Odluka upućena državama članicama.

      Sastavljeno u Bruxellesu 9. ožujka 2000.

            Za Komisiju

         David BYRNE

            Član Komisije

      (1)  SL L 230, 19.8.1991., str. 1.

      (2)  SL L 353, 24.12.1997., str. 26.

      (3)  SL L 366, 15.12.1992., str. 10.

      (4)  SL L 170, 28.6.1997., str. 19.

      (5)  SL L 107, 28.4.1994., str. 8.

      (6)  SL L 225, 22.9.1995., str. 1.

      (7)  SL L 33, 8.2.1979., str. 36.


title: 2014/69/EU: Odluka Komisije оd 6. veljače 2014. kojom se Švedskoj i Ujedinjenoj Kraljevini odobrava odstupanje od određenih zajedničkih pravila sigurnosti zračnog prometa, sukladno članku 14. stavku 6. Uredbe (EZ) br. 216/2008 Europskog parlamenta i Vijeća (priopćeno pod brojem dokumenta C(2014) 559)  Tekst značajan za EGP

text:
               8.2.2014

               HR

               Službeni list Europske unije

               L 39/60

         ODLUKA KOMISIJE
   оd 6. veljače 2014.
   kojom se Švedskoj i Ujedinjenoj Kraljevini odobrava odstupanje od određenih zajedničkih pravila sigurnosti zračnog prometa, sukladno članku 14. stavku 6. Uredbe (EZ) br. 216/2008 Europskog parlamenta i Vijeća
   (priopćeno pod brojem dokumenta C(2014) 559)
   (Tekst značajan za EGP)
   (2014/69/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 216/2008 Europskog parlamenta i Vijeća od 20. veljače 2008. o zajedničkim pravilima u području civilnog zrakoplovstva i osnivanju Europske agencije za sigurnost zračnog prometa i stavljanju izvan snage Direktive Vijeća 91/670/EEZ, Uredbe (EZ) br. 1592/2002 i Direktive 2004/36/EZ (1), a posebno njezin članak 14. stavak 6.
   Budući da:

               (1)

               Mnoge su države članice zatražile primjenu odstupanja od zajedničkih pravila sigurnosti zračnog prometa sadržanih u pravilima o primjeni Uredbe (EZ) br. 216/2008. Na temelju članka 14. stavka 6. te Uredbe, službe Komisije procijenile su nužnost i stupanj zaštite koji pruža zatraženo odstupanje, na osnovi preporuka Europske agencije za sigurnost zračnog prometa. Komisija je zaključila da se ovom promjenom može postići stupanj zaštite jednak stupnju postignutom primjenom zajedničkih pravila sigurnosti zračnog prometa, pod uvjetom da su zadovoljeni određeni uvjeti. Procjena svakog odstupanja i uvjeta koji se odnose na njezinu primjenu nalazi se u posebnim prilozima ovoj Odluci o odobravanju tih odstupanja.

               (2)

               U skladu s člankom 14. stavkom 7. Uredbe (EZ) br. 216/2008, o odstupanju odobrenom jednoj državi članici obavješćuju se sve države članice, koje također imaju pravo primjene tog odstupanja. Ova se Odluka stoga treba uputiti svim državama članicama. Opis svakog odstupanja, kao i uvjeti odstupanja, moraju omogućiti i drugim državama članicama primjenu te iste mjere u istovjetnim situacijama, bez traženja dodatnog odobrenja Komisije. Države članice dužne su objaviti primjenu odstupanja jer ono može imati učinak i izvan država članica.

               (3)

               Mjere predviđene ovom Odlukom u skladu su s mišljenjem odbora Europske agencije za sigurnost zračnog prometa,

         DONIJELA JE OVU ODLUKU:
   Članak 1.
   Vlade Švedske i Ujedinjene Kraljevine mogu odobriti odstupanje od određenih provedbenih pravila na temelju Uredbe (EZ) br. 216/2008, kao što je navedeno u prilozima ovoj Odluci.
   Članak 2.
   Sve države članice imaju pravo primjenjivati mjere iz članka 1., kako je navedeno u prilozima ovoj Odluci. Države članice o tome obavješćuju Komisiju, Agenciju i nacionalna zrakoplovna tijela.
   Članak 3.
   Ova je Odluka upućena svim državama članicama.

      Sastavljeno u Bruxellesu 6. veljače 2014.

            Za Komisiju

         Siim KALLAS

            Potpredsjednik

      (1)  SL L 79, 19.3.2008., str. 1.

      PRILOG I.

         Odstupanje Ujedinjene Kraljevine od Uredbe Komisije (EU) br. 1178/2011
          (1)
         u smislu privilegija za instruktore na simulatoru letenja (SFI)

      1.   OPIS ZAHTJEVA
      U odredbi FCL905.SFI točki (a) u dijelu FLC navodi se da su privilegije SFI-ja provođenje osposobljavanja na simulatoru letenja, unutar relevantne kategorije zrakoplova za: „(a) izdavanje, produživanje i obnavljanje IR-a (dozvole za instrumentalno letenje), ako on/ona ima ili je imao/imala IR u relevantnoj kategoriji zrakoplova i ima završen IRI tečaj osposobljavanja”, i (IRI) tečaj.
      Pismom od 27. studenoga 2012. Vlada Ujedinjene Kraljevine (UK) obavijestila je Komisiju i EASA-u o svojoj namjeri o odstupanju od FCL905.SFI točke (a) Uredbe (EU) br. 1178/2011 (Uredba o letačkoj posadi) na temelju članka 14. stavka 6. Uredbe (EZ) br. 216/2008 (Temeljna uredba).
      Ujedinjena Kraljevina predložila je odvajanje zahtjeva za IRI tečaj i privilegiju podučavanja za početni IR od drugih zahtjeva za SFI-je i omogućavanje da SFI koji nisu završili IRI tečaj osposobljavanja održavaju tečaj osposobljavanja za produživanje i obnavljanje IR-a prema tipu zrakoplova.
      2.   OCJENA ZAHTJEVA
      2.1   Potreba

      Trenutačno ne postoji dovoljan broj instruktora letenja kvalificiranih za održavanje tečajeva osposobljavanja i nije odobren dovoljan broj IRI tečajeva kojima bi se omogućilo da potencijalni SFI postanu kvalificirani. Nadležno tijelo Ujedinjene Kraljevine naglasilo je da se zahtjevom za pohađanje IRI tečaja nenamjerno stvara opterećenje zbog nedovoljnog broja instruktora letenja. To se može ispraviti omogućavanjem onim SFI-ima koji nisu završili IRI tečaj osposobljavanja da provode osposobljavanje za produživanje i obnavljanje IR-a prema tipu zrakoplova. Agencija smatra da je Ujedinjena Kraljevina na zadovoljavajući način opravdala potrebu za odstupanjem od uvjeta utvrđenih u FCL.905.SFI.
      2.2   Ujednačeni stupanj zaštite

      Budući da je dio FCL pisan, završetak IRI tečaja predstavlja opći preduvjet i primjenjuje se na sve privilegije SFI-ja za provođenje osposobljavanja u odnosu na IR. Navedeno se stoga primjenjuje i na privilegije za produživanje i obnavljanje IR-a prema tipu zrakoplova, kao i na dodatne privilegije za osposobljavanje za prvo dobivanje IR-a.
      Ujedinjena Kraljevina naglasila je da će se zadržati jednaki stupanj zaštitite i nakon odstupanja jer bi se tim odstupanjem na snagu vratila norma JAR-FCL.
      Nadalje, Ujedinjena je Kraljevina predložila uvođenje obaveznog IRI tečaja samo za privilegiju provođenja osposobljavanja za dobivanje početnog IR-a i ograničenje privilegija SFI-ima koji ne završe ovaj tečaj za provođenje osposobljavanja za produživanje ili obnavljanje tipa dozvole uključujući i IR prema tipu zrakoplova. Kako bi se omogućilo održavanje ovog osposobljavanja bez obaveze pohađanja cijelog IRI tečaja, Ujedinjena Kraljevina je predložila da SFI moraju proći provjeru stručnosti za tip zrakoplova, uključujući za instrumentalno letenje, tijekom posljednjih 12 mjeseci. SFI s ovim kvalifikacijama koji nije pohađao potpuni IRI tečaj ne smije provoditi osposobljavanje za početno izdavanje dozvole za instrumentalno letenje ili prilikom produživanja ili obnavljanja dozvole za instrumentalno letenje koje nije povezano s produživanjem ili obnavljanjem za tip letenja.
      Nakon što je pregledala izmijenjeni zahtjev za odstupanje, Agencija je zaključila da je Ujedinjena Kraljevina u pravu kada tvrdi da su se privilegije SFI-ja promijenile u dijelu FCL u odnosu na JAR-FCL. Novi je zahtjev kojim se propisuje da SFI mora proći IRI tečaj ako će provoditi osposobljavanje za IR dodan je kao dodatni uvjet jer se smatra nužnim za proširenje privilegija.
      Agencija se slaže s procjenom Ujedinjene Kraljevine da se predloženim odstupanjem postiže stupanj zaštite jednak stupnju koji se postiže primjenom dijela FCL, budući da se ovoj specifičnoj skupini SFI-ja neće dopustiti provođenje osposobljavanja za produživanje ili obnavljanje općeg IR-a bez sudjelovanja na IRI tečaju, već će im se samo dopustiti provođenje osposobljavanja za produživanje i obnavljanje IR-a prema tipu zrakoplova.
      3.   OPIS ODSTUPANJA
      Odstupanjem od FCL.905.SFI točke (a) Uredbe (EU) br. 1178/2011 Ujedinjena Kraljevina SFI-ju može dopustiti provođenje osposobljavanja za produživanje i obnavljanje IR-a prema tipu zrakoplova bez završenog IRI tečaja osposobljavanja.
      4.   UVJETI POVEZANI UZ PRIMJENU ODSTUPANJA
      SFI s ovom kvalifikacijom ne smije provoditi osposobljavanje za obnavljanje ili produživanje valjanosti općeg IR-a bez prethodnog sudjelovanja na IRI tečaju
      5.   OPĆA PRIMJENJIVOST ODSTUPANJA
      Sve države članice mogu primjenjivati ovo odstupanje pod uvjetom da su ispunjeni uvjeti opisani pod točkom 4.

         (1)  Uredba Komisije (EU) br. 1178/2011 od 3. studenog 2011. o utvrđivanju tehničkih zahtjeva i administrativnih postupaka vezano za članove posade zrakoplova u civilnom zrakoplovstvu u skladu s Uredbom (EZ) br. 216/2008 Europskog parlamenta i Vijeća (SL L 311, 25.11.2011., str. 1.).

      PRILOG II.

         Odstupanje Ujedinjene Kraljevine od Uredbe (EU) br. 1178/2011 u smislu privilegija za ispitivače na simulatoru letenja (SFE)

      1.   OPIS ZAHTJEVA
      U odredbi FCL.1005SFE točki (a) podtočki 2. navodi se da su privilegije SFE-a (ispitivača na simulatoru letenja) na zrakoplovima ili letjelicama s pogonjenim uzgonom provođenje sljedećeg u FFS-u (simulatoru letenja): „(…) provjere stručnosti za produživanje ili obnavljanje IR-a, pod uvjetom da SFE ispunjava zahtjeve navedene u FCL.1010.IRE za relevantnu kategoriju zrakoplova”.
      Pismom koje je Komisija primila 27. studenoga 2012. Vlada Ujedinjene Kraljevine (UK) obavijestila je Komisiju i EASA-u o svojoj namjeri o odstupanju od FCL.1005.SFE točke (a) podtočke 2. Uredbe (EU) br. 1178/2011, (Uredba o letačkoj posadi) na temelju članka 14. stavka 6. Uredbe (EZ) br. 216/2008 (Temeljna uredba).
      Ujedinjena je Kraljevina predložila stvaranje nove kategorije SFE-a s privilegijama za provođenje ispitivanja za produživanje ili obnavljanje IR-a povezanog s tipom zrakoplova odvajanjem uvjeta za IRI/IRE od drugih zahtjeva za SFE i ograničavajući privilegije na produživanje ili obnavljanje dozvole za tip zrakoplova i IR prema tipu zrakoplova.
      2.   OCJENA ZAHTJEVA
      2.1   Potreba

      Trenutačno se ne održava dovoljno tečajeva koji bi omogućili kvalificiranje SFE-ova. Ujedinjena Kraljevina naglasila je da će se ovim zahtjevom stvoriti nenamjerno opterećenje zbog nedovoljnog broja osposobljenog osoblja. To se može ispraviti omogućavanjem onim SFE-ima koji nisu ispunili zahtjeve za IRE da provode provjera stručnosti za produživanje i obnavljanje IR-a prema tipu. Agencija smatra da je Ujedinjena Kraljevina na zadovoljavajući način opravdala potrebu za odstupanjem od uvjeta iz FCL.1005.SFE.
      2.2   Ujednačeni stupanj zaštite

      Ujedinjena Kraljevina opravdala je to odstupanje pozivanjem se na jednakovrijedan zahtjev iz dijela JAR-FCL i utvrđivanjem promjene koja se odnosi na privilegije ove kategorije ispitivača, kao i na uvjete koje mora ispunjavati kandidat. Ujedinjena Kraljevina naglasila je da su unutar okvira sustava JAR brojna nacionalna tijela dopustila ispitivačima na simulatoru letenja (SFE) provođenje ispitivanja za produživanje ili obnavljanje privilegija za instrumentalno letenje koje su povezane s tipom zrakoplova, to jest produživanje ili obnavljanje tipa povezano s instrumentalnim letenjem (IR-om) prema tipu zrakoplova. SFE-ima nije bilo dopušteno provođenje ispitivanja za opći IR koji nije povezan s tipom zrakoplova ili za početno odobrenje privilegija IR-a prema tipu zrakoplova.
      Ujedinjena Kraljevina naglasila je da se, na temelju povećanih privilegija SFE-ova, dijelom FCL zahtijeva da SFE mora ispuniti zahtjeve primjenjive na ispitivače za ovlaštenje za instrumentalno letenje (IRE), što uključuje i uvjet posjedovanja certifikata instruktora za instrumentalno letenje (IRI). Budući da je dio FCL pisan, ovaj zahtjev predstavlja opći preduvjet i primjenjuje se na sve privilegije SFE-ja za provođenje ispitivanja za dobivanje IR-a. Navedeno se stoga odnosi i na privilegije za produživanje i obnavljanje IR-a prema tipu zrakoplova, kao i na dodatne privilegije za provođenje ispitivanja za početno dobivanje IR-a.
      Ujedinjena Kraljevina naglasila je da će se zatraženim odstupanjem zadržati jednak stupanj zaštite jer bi se tim odstupanjem na snagu vratila norma JAR-FCL.
      Nakon analize zahtjeva za odstupanjem, Agencija je zaključila da je Ujedinjena Kraljevina u pravu kada tvrdi da zahtjev FCL.1005.SFE ne sadrži nijednu privilegiju za SFE za provođenje ispitivanja vještina za početno izdavanje IR-a u FFS-u, već je ograničen na produživanje i obnavljanje IR-a (vidjeti točku (a) podtočku 2.). Nadalje, Ujedinjena Kraljevina je pravilno utvrdila da u okviru JAR-FCL privilegija SFE omogućava provođenje provjere stručnosti za produživanje i obnavljanje IR-a. Ujedinjena Kraljevina je također bila u pravu tvrdeći da unutar okvira norme JAR-FCL SFE nije morao ispuniti zahtjeve u smislu IRE-a/IRI-a. Točno je da su se privilegije SFE-a promijenile u odnosu na JAR-FCL.
      Kako bi se uključila privilegija provođenja ispitivanja za produživanje ili obnavljanje dozvole kombiniranog tipa i IR-a bez ispunjenja zahtjeva za IRE, Ujedinjena Kraljevina je predložila da SFE mora proći provjeru stručnosti za tip zrakoplova, uključujući i instrumentalno letenje, unutar posljednjih 12 mjeseci. SFE koji posjeduje ove kvalifikacije ne smije provoditi ispitivanje za početno izdavanje dozvole za instrumentalno letenje ili za produživanje valjanosti ili obnavljanje IR-a koje nije povezano s produživanjem ili obnavljanjem IR-a prema tipu zrakoplova.
      Na temelju provedene revizije, Agencija se slaže s procjenom Ujedinjene Kraljevine da se predloženim odstupanjem postiže stupanj zaštite jednak stupnju postignutom primjenom dijela FCL, budući da njegovom primjenom toj specifičnoj skupini SFI-ja neće omogućiti provođenje ispitivanja za produživanje ili obnavljanje općeg IR-a bez završetka IRI tečaja osposobljavanja, već će im samo dopustiti provođenje ispitivanja za produživanje i obnavljanje IR-a prema tipu zrakoplova.
      3.   OPIS ODSTUPANJA
      Odstupanjem od FCL.1005.SFE točke (a) podtočke 2. Uredbe (EU) br. 1178/2011 Ujedinjena Kraljevina može dopustiti SFE-u provođenje provjere sposobnosti za produživanje i obnavljanje IR-a prema tipu zrakoplova bez ispunjenja zahtjeva koji se primjenjuju na Ispitivača za ovlaštenje za instrumentalno letenje (IRE), koji uključuje i uvjet za posjedovanjem certifikata Instruktora za instrumentalno letenje (IRI).
      4.   UVJETI POVEZANI S PRIMJENOM ODSTUPANJA
      SFE s ovim kvalifikacijama ne smije provoditi ispitivanje za početno izdavanje dozvole za instrumentalno letenje ili za produživanje ili obnavljanje dozvole za instrumentalno letenje koje nije povezano s produživanjem ili obnavljanjem dozvole prema tipu zrakoplova.
      5.   OPĆA PRIMJENJIVOST ODSTUPANJA
      Sve države članice mogu primjenjivati ovo odstupanje pod uvjetom da su ispunjeni svi uvjeti opisani u točki 4.

      PRILOG III.

         Odstupanje Ujedinjene Kraljevine od Uredbe (EU) br. 1178/2011 u pogledu ograničenih privilegija za instruktore na simulatoru letenja (SFI) i načina na koje se ta ograničenja mogu ukloniti

      1.   OPIS ZAHTJEVA
      U odredbi FCL.910.SFI točki (b) navodi se da za proširenje privilegija SFI-a za simulatore koji predstavljaju dodatni tip zrakoplova, SFI-ja mora ispitati TRE (ispitivač za ovlaštenje za tip). Dio FCL ne omogućava SFE-u kvalificiranom za tip zrakoplova da provodi ispite za dodavanje tipa zrakoplova privilegijama SFI-a.
      Pismom primljenim 27. studenoga 2012. Vlada Ujedinjene Kraljevine (UK) obavijestila je Komisiju i EASA-u o svojoj namjeri odstupanja od FCL.910.SFI točke (b) Uredbe (EU) br. 1178/2011 (Uredba o letačkoj posadi) na temelju članka 14. stavka 6. Uredbe (EZ) br. 216/2008 (Temeljna uredba).
      Ujedinjena Kraljevina zatražila je ovo odstupanje kako bi se omogućilo SFE-ima ne samo da provode ispitivanja u slučaju početnog izdavanja certifikata SFI, već i za proširenje privilegija koje bi omogućilo SFE-ima provođenje ispitivanja SFI-a za svaki dodatni tip zrakoplova.
      2.   OCJENA ZAHTJEVA
      2.1   Potreba

      Potrebno je dopustiti SFE-ima ne samo da provode ispite u slučaju početnog izdavanja certifikata SFI-a, već i proširiti privilegije kako bi se SFE-ima dopustilo provođenje ispitivanja SFI-a za dodatni tip. U protivnom će doći do nepotrebnog opterećivanja industrije zbog nedostatka kvalificiranog osoblja. Agencija se slaže s obrazloženjem Ujedinjene Kraljevine o potrebi odobravanja ovog odstupanja.
      2.2   Ujednačeni stupanj zaštite

      Ujedinjena Kraljevina opravdala je traženo odstupanje navođenjem da ne postoji štetni učinak proširenja privilegija na stupanj zaštite.
      Na temelju provedene revizije, Agencija se složila s procjenom Ujedinjene Kraljevine da se zadržava jednaki stupanj zaštite i nakon primjene traženog odstupanja jer se dijelom FCL već dopušta SFE-ima provođenje ispitivanja SFI-a za tip zrakoplova u okviru početnog izdavanja certifikata za SFI.
      3.   OPIS ODSTUPANJA
      Ujedinjena Kraljevina može odstupiti od FCL.910.SFI točke (b) Uredbe (EU) br. 1178/2011 kojom se SFE-ima omogućava provođenje ispitivanja za početno izdavanje certifikata SFI-a te proširenje privilegija koje bi omogućavalo SFE-ima da provode ispitivanja SFI-a za dodatne tipove zrakoplova.
      4.   UVJETI POVEZANI UZ PRIMJENU ODSTUPANJA
      Privilegije SFI-a mogu se proširiti na druge FSTD-e koji predstavljaju druge tipove iste kategorije zrakoplova ako je nositelj ispunio sljedeće uvjete:

                  —

                  zadovoljavajuće završeni tečaj na simulatoru za relevantni tip zrakoplova, i

                  —

                  završen cjelokupni tečaj za određeni tip zrakoplova te barem 3 sata poduke leta koja se odnosi na dužnosti SFI-a na odgovarajućem tipu pod nadzorom i uz zadovoljavajuću ocjenu odgovarajuće kvalificiranog TRE-a ili SFE-a.

            5.   OPĆA PRIMJENJIVOST ODSTUPANJA
      Sve države članice mogu primjenjivati ovo odstupanje pod uvjetom da su ispunjeni svi uvjeti opisani u točki 4.

      PRILOG IV.

         Odstupanje Ujedinjene Kraljevine od Uredbe (EU) br. 1178/2011 u smislu privilegija i uvjeta za instruktore na simulatoru letenja (SFI)

      1.   OPIS ZAHTJEVA
      U odredbi FCL.905.SFI Prilogu I. Uredbe (EU) br. 1178/2011 uspostavljaju se privilegije SFI-a (instruktora na simulatoru letenja) i ne dopušta se SFI-u provođenje osposobljavanja kandidata za stjecanje certifikata SFI-a. Dijelom FCL omogućena je privilegija provođenja tog osposobljavanja samo vlasnicima certifikata TRI (instruktor za ovlaštenje prema tipu zrakoplova), pod uvjetom da imaju barem 3 godine iskustva kao TRI (FCL905.TRI točka (b)).
      Pismom od 27. studenoga 2012. Vlada Ujedinjene Kraljevine (UK) obavijestila je Komisiju i EASA-u o svojoj namjeri o odstupanju od ove odredbe Uredbe (EU) br. 1178/2011 (Uredba o letačkoj posadi) na temelju članka 14. stavka 6. Uredbe (EZ) br. 216/2008.
      Ujedinjena Kraljevina predložila je da se nositeljima certifikata SFI dodijeli privilegija provođenja osposobljavanja kandidata za certifikat SFI bez zadovoljavanja uvjeta da imaju barem 3 godine iskustva kao TRI.
      2.   OCJENA ZAHTJEVA
      2.1   Potreba

      Ujedinjena Kraljevina navela je da je u prošlosti tumačila JAR-FCL kao da se njime SFI-ima dopušta sudjelovanje na tečajevima za osposobljavanje SFI-a u svojstvu mentora nakon završetka posebnog tečaja za mentore i provjere stručnosti. Nadalje, Ujedinjena Kraljevina navela je da se primjenom dijela FCL i uvođenjem preciznijeg opisa privilegija za podučavanje kandidata za SFI certifikat dodjeljuje samo instruktorima za ovlaštenje prema tipu zrakoplova (TRI) s 3 godine iskustva rada kao TRI. U Ujedinjenoj Kraljevini mnogi SFI-i koje je certificirala Ujedinjena Kraljevina i koji rade kao predavači za kandidate za SFI certifikat ne mogu zadovoljiti uvjete da postanu TRI sa 3 godine iskustva. Zbog toga neće moći nastaviti raditi kao predavači na tečajevima za SFI-e. Ujedinjena Kraljevina navela je također da mnogi sadašnji SFI-i ne mogu ispuniti zahtjeve koji se odnose na TRI-e iz zdravstvenih razloga.
      Na osnovi procjene trenutačne situacije, Ujedinjena Kraljevina je zaključila da postoji nedovoljan broj TRI-a koji mogu podučavati dovoljan broj kandidata za SFI certifikat i zadovoljiti potrebe industrije za osposobljavanjem. Zbog toga će doći do nedostatka kvalificiranih instruktora koji bi mogli održavati ovo osposobljavanje, što će prouzročiti ozbiljne poteškoće u obuci pilota, naročito u području poslovnog/korporativnog zrakoplovstva. Zato je nužno dodijeliti privilegiju SFI-ima koji ne ispunjavaju zahtjev za barem 3 godine iskustva kao TRI za osposobljavanje kandidata za SFI. Agencija se slaže s obrazloženjem Ujedinjene Kraljevine o potrebi odobravanja ovog odstupanja.
      2.2   Ujednačeni stupanj zaštite

      Osim toga, Ujedinjena Kraljevina ukazala je na nedosljednosti u dijelu FCL; SFE (ispitivač na simulatoru letenja), koji mora imati SFI certifikat, imat će privilegiju provođenja procjene stručnosti za izdavanje, produživanje ili obnavljanje SFI certifikata, a u isto vrijeme neće moći održavati obuku tim istim SFI-ima. Činjenica da SFE koji je istodobno i SFI ne može osposobiti pilota da postane SFI, ali može provoditi ispitivanje SFI-a utvrđena je kao nedosljednost u dijelu FCL jer svi ispitivači prema sustavu navedenom u dijelu FCL imaju privilegiju provođenja osposobljavanja na tečajevima za certifikate, tipove zrakoplova i licence za koje im je dopušteno provođenje ispita.
      Dio FCL odražava sustav JAR-FCL u kojem osposobljavanje kandidata za SFI certifikat može provoditi samo TRI. Nakon revizije prijedloga Ujedinjene Kraljevine o daljnjem načinu kvalificiranja SFI-a za taj zadatak, Agencija se složila s procjenom Ujedinjene Kraljevine da se zatraženim odstupanjem postiže stupanj zaštite jednak stupnju postignutom primjenom dijela FCL, naročito uz dodatno osposobljavanje i provjeru uvjeta kao što je predložila Ujedinjena Kraljevina.
      Međutim, potrebno je naglasiti da Ujedinjena Kraljevina predviđa održavanje ovog specifičnog tečaja za mentore i za TRI-a koji želi provoditi tu vrstu osposobljavanja. Budući da je dijelom FCL već predviđena ova privilegija za TRI-a koji želi provoditi osposobljavanje na tečaju za SFI certifikat ako ispunjava uvjet o 3 godine iskustva, takvi specifični tečajevi za mentore nisu obavezni za TRI-e. Ove tečajeve potrebno je organizirati za SFI-e.
      3.   OPIS ODSTUPANJA
      Odstupanjem od FCL.905.SFI, Ujedinjena Kraljevina može SFI-ima koji ne ispunjavaju preduvjet o barem 3 godine iskustva kao TRI dodijeliti privilegiju za podučavanje kandidata za SFI.
      4.   UVJETI POVEZANI S PRIMJENOM ODSTUPANJA
      Takvi SFI-i moraju imati najmanje 3 godine radnog iskustva u podučavanju kao SFI, moraju završiti poseban 2-dnevni SFI tečaj za mentore i dobiti prolaznu ocjenu sposobnosti.
      5.   OPĆA PRIMJENJIVOST ODSTUPANJA
      Sve države članice mogu primjenjivati ovo odstupanje pod uvjetom da su ispunjeni svi uvjeti opisani u prilogu.

      PRILOG V.

         Odstupanje Ujedinjene Kraljevine od Uredbe (EU) br. 1178/2011 u smislu produživanja i obnavljanja dozvole za instrumentalno letenje (IR)

      1.   OPIS ZAHTJEVA
      Odredba FCL.625 Prilog I. (dio FCL) točke (c) i (d) Uredbe (EU) br. 1178/2011 glasi:

         (c)   Obnavljanje. Ako je valjanost IR-a istekla, za obnovu privilegija podnositelj zahtjeva mora:

                     1.

                     obaviti osposobljavanje za osvježenje znanja u ATO-u da bi dosegnuo razinu stručnosti koja je potrebna za uspješan prolaz elemenata instrumentalnog letenja na ispitu praktične osposobljenosti u skladu s Dodatkom 9. ovom dijelu; i

                     2.

                     uspješno položiti provjeru stručnosti u skladu s Dodatkom 9. ovom dijelu na relevantnoj kategoriji zrakoplova.

               (d)   Ako IR nije produživan ili obnavljan u prethodnih 7 godina, od podnositelja zahtjeva će se zahtijevati da ponovno uspješno položi ispit iz teorijskog znanja i ispit praktične osposobljenosti.”

      Pismom od 18. ožujka 2013. Vlada Ujedinjene Kraljevine (UK) obavijestila je Komisiju i EASA-u o svojoj namjeri o odstupanju od odredbe Uredbe (EU) br. 1178/2011 na temelju članka 14. stavka 6. Uredbe (EZ) br. 216/2008.
      2.   OCJENA ZAHTJEVA
      2.1   Potreba

      Nužno je dopustiti nositeljima dozvole izdanih u skladu s dijelom FCL s IR-om sukladnim ICAO-u koji ima dozvolu treće zemlje zadržavanje privilegija bez potrebe ponovnog polaganja ispita teorijskog znanja. Uredba o letačkom osoblju ne bavi se ovom situacijom, što stvara nepotrebno opterećenje za nositelje dozvole.
      2.2   Ujednačeni stupanj zaštite

      Ujedinjena Kraljevina smatra da su zahtjevi FCL.625 točke (d) stvoreni za slučaj kad nositelj dozvole prestaje letjeti u skladu s pravilima o instrumentalnom letenju (IFR) na 7 godina. Ovim se pravilom ne uzima u obzir mogućnost da je nositelj dozvole tijekom razdoblja od 7 godina mogao letjeti sukladno IFR-u koristeći IR na temelju dozvole treće zemlje koja je tijekom tog razdoblja obnavljana i stoga i dalje važeća.
      Na temelju revizije zahtjeva za odstupanje, Agencija se složila s Ujedinjenom Kraljevinom da je nerazumno zahtijevati od pilota koji ima važeći IR sukladan s Prilogom 1. ICAO-u ili IR koji je nedavno istekao izdan u trećoj zemlji da ponovno polaže ispit iz teorijskog znanja nužan za obnavljanje europskog IR-a koji je istekao prije više od 7 godina, odnosno, da nije primjereno primjenjivati iste zahtjeve na pilota s nedavnim iskustvom povezanom s IFR-om i na pilota koji nije letio prema IFR-u više od 7 godina.
      Agencija se slaže s obrazloženjem Ujedinjene Kraljevine. Ovim se pravilom ne uzima u obzir mogućnost da je nositelj dozvole mogao letjeti prema IFR-u koristeći IR na temelju dozvole treće zemlje tijekom 7-godišnjeg razdoblja koja je obnavljana tijekom tog razdoblja vremena i stoga i dalje važeća. Ovo se odstupanje odnosi na nositelje dozvola u skladu s dijelom FCL koje uključuju IR sukladan s ICAO-om. Ako ti piloti nakon nekog vremena prestanu letjeti s tom dozvolom, ali nastave letjeti s dozvolom treće zemlje sukladnom ICAO-u koja uključuje IR i žele obnoviti svoju IR za europsku dozvolu, moraju samo ispuniti kriterije za produženje dozvole navedene u FCL.625 točki (b) na osnovi trenutno važećeg IR-a treće zemlje. To znači da nositelj dozvole prema tipu zrakoplova mora proći provjeru stručnosti, ali ne mora ponovno proći osposobljavanje ili ponovno polagati ispit iz teorijskog znanja. Ako je pilot imao IR treće zemlje koji nije više valjan, ali je produžen ili obnavljan tijekom posljednjih 7 godina, nositelj dozvole prema tipu zrakoplova mora ispuniti zahtjeve za obnavljanjem dozvole prema FCL.625 točki (c), ali ne mora ponovno polagati ispit iz teorijskog znanja. Agencija smatra da se ovime pruža stupanj zaštite jednak stupnju postignutom primjenom dijela FCL.
      3.   OPIS ODSTUPANJA
      Odstupanjem od Odredbe FCL625 Priloga I. (dio FCL) točaka (c) i (d) Uredbe (EU) br. 1178/2011 Ujedinjena Kraljevina može omogućiti nositeljima dozvola izdanih u skladu s dijelom FCL zadržavanje privilegija u odnosu na IR na temelju dozvole treće zemlje, bez potrebe za ponovnim polaganjem ispita iz teorijskog znanja.
      4.   UVJETI POVEZANI UZ PRIMJENU ODSTUPANJA
      Ovo se odstupanje primjenjuje na nositelje dozvola izdanih sukladno dijelu FCL pod uvjetom da je IR na temelju dozvole treće zemlje sukladan ICAO-u.
      5.   OPĆA PRIMJENJIVOST ODSTUPANJA
      Sve države članice mogu primjenjivati ovo odstupanje pod uvjetom da su ispunjeni svi uvjeti opisani u točki 4.

      PRILOG VI.

         Odstupanje Švedske od Uredbe (EU) br. 748/2012
          (1)
         u smislu postojećih odredbi o izdavanju certifikata o plovidbenosti za uvezene zrakoplove

      1.   OPIS ZAHTJEVA
      U skladu s Prilogom I. (dio 21.) točkom 21A.174 podtočkom (b) podtočkom 3. podtočkom ii. Uredbe (EU) br. 748/2012, svaki zahtjev za izdavanje certifikata o plovidbenosti za zrakoplov uvezen iz treće zemlje mora uključivati izjavu nadležnog tijela države u kojoj je zrakoplov registriran, a iz koje je vidljiv status plovidbenosti zrakoplova u registru u vrijeme prijenosa.
      Pismom od 24. siječnja 2011. Švedska prometna agencija obavijestila je Komisiju i EASA-u o svojoj namjeri o odstupanju od odredbi Uredbe Komisije (EZ) br. 1702/2003 (2) (ukinute Uredbom (EU) br. 748/2012) i odricanju od zahtjeva za uključivanjem takve izjave.
      2.   OCJENA ZAHTJEVA
      2.1   Potreba

      Švedska je utvrdila potrebu za odstupanjem od tog pravila jer u nekim slučajevima takva izjava nije dostupna i ne može se dobiti.
      2.2   Ujednačeni stupanj zaštite

      Svrha je zahtjeva za dobivanje izjave nadležnog tijela države u kojoj je zrakoplov registriran, a koja odražava status plovidbenosti zrakoplova u registru u vrijeme prijenosa ako je zrakoplov uvezen u državu EASA-e jest pružanje državi uvoznici mogućnost da provjeri odgovara li zrakoplov projektu tipa odobrenom prema certifikatu tipa EASA-e, je li odobren bilo koji dodatni certifikat tipa, promjena ili popravak odobreni sukladno Prilogu I. (dio 21.) Uredbi (EU) br. 748/2012 te jesu li provedene primjenjive direktive o plovidbenosti.
      Mjera koju je predložila švedska vlada za odricanje od zahtjeva za uključivanje takve izjave može osigurati stupanj zaštite jednak stupnju propisanom primjenjivim provedbenim pravilima u Prilogu I. (dio 21.) Uredbi (EU) br. 748/2012 u odnosu na potrebnu dokumentaciju za izdavanje certifikata o plovidbenosti za korištene zrakoplove iz država koje nisu članice, pod uvjetom da se koriste drugi načini postizanja potrebne sigurnosti. Ti su načini opisani pod točkom 4.
      3.   OPIS ODSTUPANJA
      Švedska može prihvatiti prijave za izdavanje certifikata o plovidbenosti zrakoplova za zrakoplove uvezene iz treće zemlje bez izjave nadležnog tijela države u kojoj je zrakoplov registriran, a kojim se odražava status plovidbenosti zrakoplova u registru u trenutku njegovog prijenosa.
      Ovo se odstupanje primjenjuje do prihvaćanja i primjene izmjene kojom bi se riješio ovaj problem, kao dio zadataka za izradu pravilnika RMT.0020, pododjeljak H (Certifikat o plovidbenosti zrakoplova i Ograničeni certifikati o plovidbenosti) iz Priloga I. (dio 21.) Uredbi (EU) br. 748/2012.
      4.   UVJETI POVEZANI UZ PRIMJENU ODSTUPANJA
      Nadležno tijelo pregledava dokumentaciju zrakoplova i zrakoplov kako bi se utvrdilo sljedeće:

                  —

                  arhivska evidencija zrakoplova potpuna je i dostatna za uspostavljanje proizvodnog i modifikacijskog standarda,

                  —

                  zrakoplov je proizveden u skladu s projektom tipa koji je temelj za certifikat tipa EASA-e.. U tu svrhu arhivska evidencija mora uključivati i presliku prvog certifikata o plovidbenosti ili izvozni certifikat izdan za novi zrakoplov. Za dobivanje certifikata o plovidbenosti podnositelj zahtjeva može dobiti i izjavu nositelja certifikata tipa čiji proizvodni status potvrđuje i država projektiranja,

                  —

                  zrakoplov odgovara projektu tipa odobrenom u skladu s certifikatom tipa,

                  —

                  svaki dodatni certifikat, promjena ili popravak odobreni su sukladno Prilogu I. (dio 21.) Uredbi (EU) br. 748/2012,

                  —

                  provedene su primjenjive direktive o plovidbenosti.

            Konačno, nadležno tijelo utvrđuje da su rezultati njegova istraživanja sukladni rezultatima istrage organizacije koja obavlja provjeru plovidbenosti sukladno Prilogu I. (dio M) Uredbi Komisije (EZ) br. 2042/2003 (3).
      5.   OPĆA PRIMJENJIVOSTI ODSTUPANJA
      Sve države članice mogu primjenjivati ovo odstupanje pod uvjetom da su ispunjeni uvjeti opisani u točki 4.

         (1)  Uredba Komisije (EU) br. 748/2012 od 3. kolovoza 2012. o utvrđivanju provedbenih pravila za certifikaciju plovidbenosti i ekološku certifikaciju zrakoplova i s njima povezanih proizvoda, dijelova i uređaja te za certifikaciju projektnih i proizvodnih organizacija (SL L 224, 21.8.2012., str. 1.).

         (2)  Uredba Komisije (EZ) br. 1702/2003 od 24. rujna 2003. o utvrđivanju provedbenih pravila za certifikaciju plovidbenosti i ekološku certifikaciju zrakoplova i s njima povezanih proizvoda, dijelova i uređaja te za certifikaciju projektnih i proizvodnih organizacija (SL L 243, 27.9.2003., str. 6.).

         (3)  Uredba Komisije (EZ) br. 2042/2003 od 20. studenoga 2003. o kontinuiranoj plovidbenosti zrakoplova i aeronautičkih proizvoda, dijelova i uređaja, te o odobravanju organizacija i osoblja uključenih u te poslove (SL L 315, 28.11.2003., str. 1.).


title: 86/391/EEZ: Odluka Komisije od 23. srpnja 1986. o izmjeni Odluke 81/713/EEZ u pogledu popisa objekata u Brazilu odobrenih u svrhu uvoza svježeg mesa u Zajednicu

text:
               03/Sv. 029

               HR

               Službeni list Europske unije

               35

         31986D0391

               L 228/41

               SLUŽBENI LIST EUROPSKE UNIJE

               23.07.1986.

      ODLUKA KOMISIJE

   od 23. srpnja 1986.
   o izmjeni Odluke 81/713/EEZ u pogledu popisa objekata u Brazilu odobrenih u svrhu uvoza svježeg mesa u Zajednicu
   (86/391/EEZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Direktivu Vijeća 72/462/EEZ od 12. prosinca 1972. o problemima zdravlja i veterinarskoj inspekciji pri uvozu goveda, svinja i svježeg mesa iz trećih zemalja (1), kako je zadnje izmijenjena Uredbom (EEZ) br. 3768/85 (2), a posebno njezin članak 4. stavak 1. i članak 18. stavak 1.,
   budući da je popis objekata u Brazilu odobrenih za uvoz svježeg mesa u Zajednicu na početku sastavljen Odlukom Komisije 81/713/EEZ (3), kako je zadnje izmijenjena Odlukom 86/53/EEZ (4);
   budući da je rutinski nadzor na temelju članka 5. Direktive 72/462/EEZ i članka 3. stavka 1. Odluke Komisije 83/196/EEZ od 8. travnja 1983. o nadzoru na licu mjesta koji se provodi u pogledu uvoza goveda, svinja i svježeg mesa iz država koje nisu članice (5) pokazao da se razina higijenskih standarda promijenila od posljednjeg nadzora;
   budući da se stoga popis objekata treba izmijeniti;
   budući da su mjere predviđene ovom Odlukom u skladu s mišljenjem Stalnog veterinarskog odbora,
   DONIJELA JE OVU ODLUKU:
   Članak 1.
   Prilog Odluci 81/713/EEZ ovime se zamjenjuje Prilogom ovoj Odluci.
   Članak 2.
   Ova je Odluka upućena državama članicama.

      Sastavljeno u Bruxellesu 23. srpnja 1986.

            Za Komisiju

         Frans ANDRIESSEN

            Potpredsjednik

      (1)  SL L 302, 31.12.1972., str. 28.

      (2)  SL L 362, 31.12.1985., str. 8.

      (3)  SL L 257, 10.9.1981., str. 28.

      (4)  SL L 68, 11.3.1986., str. 11.

      (5)  SL L 108, 26.4.1983., str. 18.
   PRILOG

      POPIS OBJEKATA IZ KOJIH SE MOŽE ODOBRITI UVOZ SVJEŽEG MESA BEZ VREMENSKOG OGRANIČENJA

               Br. odobrenja

               Objekt/Adresa

         I.   MESO GOVEDA

                  A.   Klaonice i rasjekavaonice

               SIF

               7

               Swift Armour SA Indústria e Comércio, Santana do Livramento, Rio Grande do Sul

               168

               Frigoríficos Minas Gerais SA, Santa Luzia, Minas Gerais

               196

               Frigorífico Bordon SA, Presidente Prudente, São Paulo

               226

               Frigorífico Bordon SA, Bagé, Rio Grande do Sul

               232

               Cooperativa Industrial Regional de Carnes e Derivados Ltda, Bagé, Rio Grande do Sul

               337

               Frigorífico Bertin Ltda, Lins, São Paulo

               385

               Frigorífico Mouran SA, Andradina, São Paulo

               451

               Frigorífico Vale de Tietê SA, José Bonifácio, São Paulo

               458

               Frigorífico Bordon SA, Presidente Epitácio, São Paulo

               504

               Frigorífico Ituiutaba Ltda, Ituiutaba, Minas Gerais

               506

               Frisa — Frigorífico Rio Doce SA, Colatina, Espírito Santo

               716

               Frigobras — Companhia Brasileira de Frigoríficos, Toledo, Paraná

               760

               Cooperativa Regional Castilhense de Carnes e Derivados Ltda, Júlio de Castilhos, Rio Grande do Sul

               761

               Frigorífico Vacariense SA, Indústria e Comércio, Vacaria, Rio Grande do Sul

               834

               Frigorífico Kaiowa SA, Presidente Venceslau, São Paulo

               862

               Frigorífico Anglo, Goiania, Goiás

               876

               Cia Peteffi de Alimentos, Caxias do Sul, Rio Grande do Sul

               954

               Cossisa Frigorífico SA, Sete Lagoas, Minas Gerais

               1602

               Bon Beef Indústria e Comércio de Carnes SA, Vinhedo, São Paulo

               1651

               Frigorífico Extremo Sul SA, Pelotas, Rio Grande do Sul

               1676

               Swift Armour SA Indústria e Comércio, Uberlândia Minas Gerais

               2007

               Cooperativa Rural Alegretense Ltda, Alegrete, Rio Grande do Sul

               2023

               Frigorífico Quatro Rios SA, Votuporanga, São Paulo

               2051

               Frinasa — Frigorífico Nanuque SA, Nanuque, Minas Gerais

               2161

               Frigorífico Dias SA — Frigobras SA, Janauba, Minas Gerais

               2543

               Frigorífico Gejota Ltda, Promissão, São Paulo

                  B.   Rasjekavaonice

               SIF

               1

               Comabra — Cia de Alimentos do Brasil SA, Osasco, São Paulo

               30

               SA Frigorífico Anglo, Pelotas, Rio Grande do Sul

               736

               Sola SA, Indústrias Alimentícias, Três Rios, Rio de Janeiro

         II.   KONJSKO MESO

                  Klaonice i rasjekavaonice

               SIF

               3

               Frigorífico Yukijirushi do Paraná SA, Curitiba, Paraná

               55

               Martini Meat SA — Comércio, Importação e Exportação de Carnes, Apucarana, Paraná

               733

               Indústria et Comércio Sonva SA, Pelotas, Rio Grande do Sul

               924

               Mafisa-Matadouro e Frigorífico Industrial SA, Belo Jardim, Pernambuco

               1803

               Fava — Industrial de Alimentos Ltda, Araguari, Minas Gerais

               2168

               Matadouro Itaobim SA — Maisa, Itaobim, Minas Gerais

         III.   HLADNJAČE

               4

               Swift Armour SA — Indústria e Comércio, Rosário do Sul, Rio Grande do Sul

               63

               Friozen — Armazéns Frigoríficos Ltda, Jandira, São Paulo

               71

               Frigorífico Rio Doce SA, Niterói, Rio de Janeiro

               72

               Cefri — Centrais de Estocagem Frigorificada Ltd, Mairinque, São Paulo

               78

               Interfrio SA Comercial e Industrial, Pelotas, Rio Grande do Sul

               216

               Arfrio SA — Armazéns Gerais Frigoríficos, Barueri, São Paulo

               250

               Cetrim, Uberlândia, Minas Gerais

               251

               Refrio Armazéns Gerais Frigoríficos Ltda, Itap. da Serra, São Paulo

               324

               Entreposto Frigorífico João Mascarenhas, Rio Grande, Rio Grande do Sul

               535

               Matadouro e Frigorífico Industrial SA — Mafisa, Recife, Pernambuco

               785

               Frigobras, Paranaguá, Paraná

               933

               Companhia Brasileira de Armazenamento — Cibrazem, Rio de Janeiro

               966

               C. Sola, Comércio e Exportação SA, Três Rios, Rio de Janeiro

               1075

               CGA — Companhia Geral de Armazenagem, Santos, São Paulo

               1127

               Companhia Brasileira de Armazenamento — Cibrazem, Curitiba, Paraná

               1148

               Indústria e Comércio Sonva SA, Pelotas, Rio Grande do Sul

               1597

               Companhia Estadual de Silos e Armazéns — Cesa, Caxias do Sul, Rio Grande do Sul

               1599

               Martini Meat SA — Comércio, Importação e Exportação de Carnes, Paranaguá, Paraná

               1632

               Junção Armazenagem Comércio e Exportação Ltda, Rio Grande, Rio Grande do Sul

               1660

               Frigorífico Mouran Araçatuba SA, Santos, São Paulo

               1958

               Avante SA Productos Alimentícios, Santos, São Paulo

               2248

               Armazém Frigorífico Coronel Augusto A. Leitão — Cibrazem, Canoas, Rio Grande do Sul

               2427

               Cesca, Itajai, Santa Catarina

               2608

               Companhia Estadual de Silos e Armazéns — Cesa, Capão do Leão, Rio Grande do Sul

      POPIS OBJEKATA IZ KOJIH SE NA PODRUČJE ZAJEDNICE MOŽE UNIJETI SVJEŽE MESO DO NAZNAČENOG DATUMA

               Br. odobrenja

               Objekt/Adresa

               MESO GOVEDA

                  Klaonice i rasjekavaonice

               SIF

               6 (1)

               Frigorífico Mouran Araçatuba SA, Araçatuba, São Paulo

               76 (2)

               SA Frigorífico Anglo, Barretos, São Paulo

               592 (3)

               Frigorífico Central Ltda, Paranavai, Paraná

      (1)  Do 29. kolovoza 1986.

      (2)  Do 30. siječnja 1987.

      (3)  Do 31. srpnja 1986.


title: 2010/71/EU: Odluka Komisije od 8. veljače 2010. o neuvrštavanju diazinona u Prilog I., Prilog I.A ili Prilog I.B Direktivi 98/8/EZ Europskog parlamenta i Vijeća o stavljanju biocidnih pripravaka na tržište (priopćena pod brojem dokumenta C(2010) 749)  Tekst značajan za EGP

text:
               03/Sv. 46

               HR

               Službeni list Europske unije

               70

         32010D0071

               L 036/34

               SLUŽBENI LIST EUROPSKE UNIJE

         ODLUKA KOMISIJE
   od 8. veljače 2010.
   o neuvrštavanju diazinona u Prilog I., Prilog I.A ili Prilog I.B Direktivi 98/8/EZ Europskog parlamenta i Vijeća o stavljanju biocidnih pripravaka na tržište
   (priopćena pod brojem dokumenta C(2010) 749)
   (Tekst značajan za EGP)
   (2010/71/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (1), a posebno njezin članak 16. stavak 2. drugi podstavak,
   budući da:

               (1)

               Uredbom Komisije (EZ) br. 1451/2007 od 4. prosinca 2007. o drugoj fazi desetogodišnjeg radnog programa iz članka 16. stavka 2. Direktive 98/8/EZ Europskog parlamenta i Vijeća o stavljanju biocidnih pripravaka na tržište (2) utvrđuje se popis aktivnih tvari koje treba ocijeniti radi njihovog mogućeg uvrštavanja u Prilog I., Prilog I.A ili Prilog I.B Direktivi 98/8/EZ.

               (2)

               Diazinon je uvršten na taj popis za upotrebu u vrsti pripravka 18, insekticidima, akaricidima i pripravcima za suzbijanje ostalih artropoda (člankonožaca), kako je utvrđeno u Prilogu V. Direktivi 98/8/EZ.

               (3)

               Krajnji rok za dostavu potpune tehničke dokumentacije za aktivne tvari za upotrebu u vrsti pripravka 18 bio je 30. travnja 2006. Međutim, do toga roka potpuna tehnička dokumentacija nije primljena.

               (4)

               Komisija je o tome obavijestila države članice. Ta je obavijest 14. lipnja 2006. objavljena i putem elektroničkih sredstava javnog priopćavanja.

               (5)

               U roku od tri mjeseca od te objave, zanimanje za preuzimanje uloge sudionika za diazinon za upotrebu u vrsti pripravka 18 iskazalo je jedno poduzeće.

               (6)

               Odlukom Komisije 2007/794/EZ od 29. studenoga 2007. o utvrđivanju novoga roka za dostavu tehničke dokumentacije za određene tvari koje trebaju biti predmet procjene u okviru desetogodišnjeg programa rada iz članka 16. stavka 2. Direktive 98/8/EZ (3) kao novi rok za dostavu tehničke dokumentacije utvrđen je 30. travnja 2008.

               (7)

               U tom novom roku, prije podnošenja svoje tehničke dokumentacije, podnositelj zahtjeva obratio se Portugalu kao državi članici u svojstvu izvjestiteljice za procjenu diazinona s upitom treba li dotični pripravak, ogrlicu protiv buha, smatrati biocidnim pripravkom ili proizvodom veterinarske medicine.

               (8)

               Nakon savjetovanja s Komisijom i drugim državama članicama, Portugal je obavijestio podnositelja zahtjeva da se u većini država članica ogrlica protiv buha poput one koju je podnositelj stavio na tržište ne smatra biocidnim pripravkom nego proizvodom veterinarske medicine, kako je definiran u članku 1. stavku 2. Direktive 2001/82/EZ Europskog parlamenta i Vijeća (4).

               (9)

               S obzirom na tu obavijest, podnositelj zahtjeva nije dostavio tehničku dokumentaciju za uvrštavanje diazinona u Prilog I., Prilog I.A ili Prilog I.B Direktivi 98/8/EZ za vrstu pripravka 18. U skladu s člankom 12. stavkom 4. Uredbe (EZ) br. 1451/2007, preuzimanje uloge sudionika za diazinon za vrstu pripravka 18 više nije moguće.

               (10)

               Budući da podnositelj zahtjeva nije dostavio tehničku dokumentaciju u propisanom roku, diazinon ne treba biti uvršten u Prilog I., Prilog I.A ili Prilog I.B Direktivi 98/8/EZ za upotrebu u vrsti pripravka 18.

               (11)

               Za postupno povlačenje s tržišta ogrlica protiv buha koje su u nekim državama članicama stavljene na tržište kao biocidni pripravci treba utvrditi duži rok, kako bi se omogućilo da se za njih dobije odobrenje kao za veterinarske medicinske proizvode u skladu s Direktivom 2001/82/EZ.

               (12)

               Mjere predviđene ovom odlukom u skladu su s mišljenjem Stalnog odbora za biocidne pripravke,

         DONIJELA JE OVU ODLUKU:
   Članak 1.
   Diazinon (CAS broj 333-41-5, EZ broj 206-373-8) se ne uvrštava u Prilog I., Prilog I.A ili Prilog I.B Direktivi 98/8/EZ za vrstu pripravka 18.
   Članak 2.
   Ogrlice protiv buha koje su stavljene na tržište kao biocidni pripravci i sadrže diazinon za upotrebu u vrsti pripravka 18 više se ne stavljaju na tržište počevši od 1. ožujka 2013.
   Ostali biocidni pripravci koji sadrže diazinon za upotrebu u vrsti pripravka 18 više se ne stavljaju na tržište počevši od 1. ožujka 2011.
   Članak 3.
   Ova je odluka upućena državama članicama.

      Sastavljeno u Bruxellesu 8. veljače 2010.

            Za Komisiju

         Stavros DIMAS

            Član Komisije

      (1)  SL L 123, 24.4.1998., str. 1.

      (2)  SL L 325, 11.12.2007., str. 3.

      (3)  SL L 320, 6.12.2007., str. 35.

      (4)  SL L 311, 28.11.2001., str. 1.


Odluka Komisije od 18/03/2016 u kojoj se određuje koncentracija kompatibilna sa zajedničkim tržištem (Predmet br. COMP/M.7918 - INDORAMA NETHERLANDS / GUADARRANQUE POLYESTER) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 28/02/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7176 - CFAO / CARREFOUR / JV) prema Uredbi Vijeća (EZ) br. 139/2004 (Samo je francuski tekst vjerodostojan)


title: 2012/444/EU: Odluka Vijeća od 24. srpnja 2012. o izmjeni Odluke 1999/70/EZ o vanjskim revizorima nacionalnih središnjih banaka s obzirom na vanjske revizore Banke Slovenije

text:
304                  HR                              Službeni list Europske unije                                              01/Sv. 16
32012D0444
28.7.2012.                                        SLUŽBENI LIST EUROPSKE UNIJE                                                L 202/21
                                                         ODLUKA VIJEĆA
                                                        od 24. srpnja 2012.
              o izmjeni Odluke 1999/70/EZ o vanjskim revizorima nacionalnih središnjih banaka s obzirom na
                                                 vanjske revizore Banke Slovenije
                                                           (2012/444/EU)
VIJEĆE EUROPSKE UNIJE,                                                 (5)      Primjereno je poštovati preporuku Upravnog vijeća ESB-a
                                                                                i u skladu s tim izmijeniti Odluku Vijeća 1999/70/EZ (2),
uzimajući u obzir Protokol (br. 4) o Statutu Europskog sustava
središnjih banaka i Europske središnje banke koji je priložen          DONIJELO JE OVU ODLUKU:
Ugovoru o Europskoj uniji i Ugovor o funkcioniranju Europske
unije, a posebno njegov članak 27. stavak 1.,                                                         Članak 1.
uzimajući u obzir Preporuku Europske središnje banke                   Članak 1. stavak 13. Odluke 1999/70/EZ zamjenjuje se sljede
ESB/2012/9 od 1. lipnja 2012. Vijeću Europske unije o vanj            ćim:
skim revizorima Banke Slovenije (1),
                                                                           „13.     Deloitte revizija d.o.o. odobrava se kao vanjski
budući da:                                                                 revizor Banke Slovenije za financijske godine od 2012. do
                                                                           2014.”.
(1)    Reviziju računa Europske središnje banke (ESB) i nacio
       nalnih središnjih banaka Eurosustava trebaju obavljati                                         Članak 2.
       neovisni vanjski revizori koje preporuči Upravno vijeće
       ESB-a i odobri Vijeće Europske unije.                           Ova Odluka proizvodi učinke od dana objave.
(2)    Mandat sadašnjih vanjskih revizora Banke Slovenije zavr                                       Članak 3.
       šava nakon revizije za financijsku godinu 2011. Stoga je
       potrebno imenovati vanjske revizore od financijske              Ova je Odluka upućena Europskoj središnjoj banci.
       godine 2012.
(3)    Banka Slovenije odabrala je Deloitte reviziju d.o.o. za
                                                                       Sastavljeno u Bruxellesu 24. srpnja 2012.
       svojeg vanjskog revizora za financijske godine od
       2012. do 2014.
                                                                                Za Vijeće
(4)    Upravno vijeće ESB-a preporučilo je da se Deloitte revi
       zija d.o.o. imenuje vanjskim revizorom Banke Slovenije                                                   Predsjednik
       za financijske godine od 2012. do 2014.                                                            A. D. MAVROYIANNIS
(1) SL C 161, 7.6.2012., str. 1.                                       (2) SL L 22, 29.1.1999., str. 69.


title: 2000/430/EZ: Odluka Komisije od 6. srpnja 2000. o izmjeni Odluke 1999/710/EZ o sastavljanju privremenih popisa objekata trećih zemalja iz kojih države članice odobravaju uvoz mljevenog mesa i mesnih pripravaka (priopćena pod brojem dokumenta C(2000) 1846)  Tekst značajan za EGP

text:
               03/Sv. 42

               HR

               Službeni list Europske unije

               51

         32000D0430

               L 170/14

               SLUŽBENI LIST EUROPSKE UNIJE

         ODLUKA KOMISIJE
   od 6. srpnja 2000.
   o izmjeni Odluke 1999/710/EZ o sastavljanju privremenih popisa objekata trećih zemalja iz kojih države članice odobravaju uvoz mljevenog mesa i mesnih pripravaka
   (priopćena pod brojem dokumenta C(2000) 1846)
   (Tekst značajan za EGP)
   (2000/430/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku Vijeća 95/408/EZ od 22. lipnja 1995. o uvjetima za sastavljanje, u prijelaznom razdoblju, privremenih popisa objekata u trećim zemljama iz kojih je državama članicama odobren uvoz određenih proizvoda životinjskog podrijetla, proizvoda ribarstva ili živih školjkaša (1), kako je izmijenjena Odlukom 98/603/EZ (2), a posebno njezin članak 2. stavak 1. i članak 7.,
   budući da:

               (1)

               Privremeni popisi objekata koji se bave proizvodnjom mljevenog mesa i mesnih pripravaka izrađeni su okviru Odluke Komisije 1999/710/EZ (3).

               (2)

               Rumunjska je uputila popis objekata koji se bave proizvodnjom mljevenog mesa i mesnih pripravaka za koja odgovorna tijela potvrđuju da su u skladu s pravilima Zajednice.

               (3)

               Prema tome, u skladu s postupkom utvrđenim u Odluci Vijeća 95/408/EZ za pojedine države, za Rumunjsku se može sastaviti privremeni popis objekata koji se bave proizvodnjom mljevenog mesa i mesnih pripravaka.

               (4)

               Mjere iz ove Odluke u skladu su s mišljenjem Stalnog veterinarskog odbora,

         DONIJELA JE OVU ODLUKU:
   Članak 1.
   Tekst Priloga ovoj Odluci dodan je Prilogu Odluci 1999/710/EZ.
   Članak 2.
   Ova je Odluka upućena državama članicama.

      Sastavljeno u Bruxellesu 6. srpnja 2000.

            Za Komisiju

         David BYRNE

            Član Komisije

      (1)  SL L 243, 11.10.1995., str. 17.

      (2)  SL L 289, 28.10.1998., str. 36.

      (3)  SL L 281, 4.11.1999., str. 82.

      ANEXO — BILAG — ANHANG — ΠΑΡΑΡΤΗΜΑ — ANNEX — ANNEXE — ALLEGATO — BĲLAGE — ANEXO — LIITE — BILAGA
      País: RUMANIA — Land: RUMÆNIEN — Land: RUMÄNIEN — Χώρα: ΡΟΥΜΑΝΙΑ — Country: ROMANIA — Pays: ROUMANIE — Paese: ROMANIA — Land: ROEMENIË — País: ROMÉNIA — Maa: ROMANIA — Land: RUMÄNIEN

                  1

                  2

                  3

                  4

                  5

                  6

                  A 69

                  Agricola International SA

                  Bacau

                  Bacau

                  MP

                  7


Odluka Komisije od 22/08/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6997 - TOWERBROOK CAPITAL / METALLUM) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 14/07/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7155 - SSAB / RAUTARUUKKI) prema Uredbi Vijeća (EZ) br. 139/2004 (Samo je engleski tekst vjerodostojan)